Βιτσέντζος Κορνάρος (1553-1613) - Deyteros.com\n05/08/2013 09/05/2018 Deyteros\t96 views\nΟ Βιτσέντζος Κορνάρος γεννήθηκε το 1553 στο χωριό Τραπεζόντα της Σητείας από τον Ιάκωβο Κορνάρο καί τη Ζαμπέτα Ντεμέτζο. Για την οικογένεια των Κορνάρων έχει πλέον αποδειχθεί ότι επρόκειτο για εξελληνισμένη αρχοντική βενετσιάνικη οικογένεια, ρίζες της οποίας μπορούμε να ανιχνεύσουμε τουλάχιστον ως τις αρχές του 15ου αιώνα. Για την οικογένεια της μητέρας του Βιτσέντζου δεν έχουμε πολλές γενεαλογικές πληροφορίες, αλλά πρέπει να προερχόταν από πλούσια οικογένεια. Στη γενέτειρα του έμεινε με τους γονείς καί τους τέσσερις αδελφούς του περίπου ως το 1580 – 1590, ζώντας πλουσιοπάροχα χάρη στην τεράστια οικογενειακή περιουσία. Τότε περίπου εγκαθίσταται στον Χάνδακα καί παντρεύεται την Μαριέτα Ζένο για να αποκτήσει δύο κόρες την Ελένη καί την Κατερίνα. Η Μαριέτα προέρχεται από γνωστότατη παλιά πλούσια οικογένεια του Χάνδακα.\nΑπό το 1591 ανέλαβε διάφορα διοικητικά λειτουργήματα και αξιώματα, ενώ κατά την διάρκεια της πανούκλας των ετών 1591 -1593 ανέλαβε καθήκοντα υγειονομικού επόπτη. Για κάποιο διάστημα (1598 – 1600) επιστρέφει στον Χάνδακα, όπου και πεθαίνει το 1613 ή 1614.\nΟ Κορνάρος ήταν άνθρωπος προφανώς με μεγάλο λογοτεχνικό ταλέντο, αλλά και μεγάλη μόρφωση και φιλολογικά ενδιαφέροντα. Hταν μέλος ενός λογοτεχνικού συλλόγου, της “Ακαδημίας των Παράξενων”, που είχε ιδρύσει ο συγγραφέας αδελφός του Ανδρέας. Το 1611 κληρονομεί από τον Ανδρέα, βάσει διαθήκης, σημαντικό αριθμό βιβλίων.\nΧάρη στις έρευνες του Γιάννη Μαυρομάτη και του Νίκου Παναγιωτάκη, στους οποίους χρωστούμε όλα αυτά τα στοιχεία, και στην επιστημοσύνη του Στυλιανού Αλεξίου, μπορούμε σήμερα με βεβαιότητα να ταυτίσουμε αυτόν τον Βιτσέντζο Κορνάρο του Ιακώβου με τον ποιητή του Ερωτόκριτου και της Θυσίας του Αβραάμ, ταύτιση που δεν μπόρεσε να κάνει ο Ξανθουδίδης στην πρώτη έκδοση του Ερωτόκριτου, το 1915, λόγω ανεπάρκειας στοιχείων.\nΗ Θυσία του Αβραάμ είναι γραμμένη πριν από τον Ερωτόκριτο, νεανικό έργο δηλαδή του Κορνάρου, ενώ ο Ερωτόκριτος είναι γραμμένος γύρω στα 1600 με 1610, πριν δηλαδή και τον Βενετοτουρκικό πόλεμο. Oσο για τη χρονολογία του χειρογράφου της Θυσίας, δηλαδή το 1635, πιστεύεται ότι είναι χρονολογία αντιγραφής του πρωτοτύπου κι όχι συγγραφής, όπως πιστευόταν πριν από την ταύτιση. Η Θυσία του Αβραάμ είναι ένα δράμα, μιά δραματοποίηση του επεισοδίου της Π. Διαθήκης. Οι ήρωες είναι ανθρώπινοι, ζεστοί καί οικείοι καί όχι υπερφυσικοί καί απομακρυσμένοι, όπως συνέβαινε στο θέατρο της εποχής. Θαυμάσια αποδίδονται η βαθιά αγάπη και οι εσωτερικές συγκρούσεις καί προκαλούν την συμμετοχή του θεατή, στοιχείο καινό. Αλλά η μεγαλύτερη ιδιοτυπία της θυσίας είναι η κατάργηση των πράξεων, των σκηνών, του χορού, των χορικών και των ιτερμεδίων. Οι καινοτομίες αυτές είχαν αρχικά θεωρηθεί κακοτεχνία ή άγνοια του ποιητή. Σήμερα όμως που έχουμε ταυτίσει το έργο καί έχουμε βρει καί το πρότυπο του, έχουμε καταλάβει πως πρόκειται για συνειδητές επιλογές μέ απώτερο στόχο την θεατρική ανανέωση, για τολμηρές διαφοροποιήσεις μίας ιδιοφυούς ποιητικής προσωπικότητας. Ετσι η Θυσία του Αβραάμ είναι έργο πρωτοπόρο καί σαφώς ανώτερο ποιητικά από το πρότυπο του, το δράμα Lo Isach του Luigi Groto, (η ταύτιση οφείλεται στον John Mavrogordato). Μια ακόμη σπουδαία επιλογή του Κορνάρου, και καίρια για την ιστορία της νεοελληνικής λογοτεχνίας, είναι η λαϊκότερη γλώσσα, η θερμότητα της ομιλούμενης, εμπλουτισμένη με ιδιωματικά στοιχεία, καί ο λαϊκός, δημοτικός δεκαπεντασύλλαβος, που κάνουν το δράμα να πλησιάζει πολύ στα δημοτικά μας τραγούδια.\nΗ ίδια γλωσσική και μετρική επιλογή, που καθιστά την υψηλή τέχνη λαϊκό αντικείμενο, χαρακτηρίζει καί την υψηλότερη ποιητική δημουργία της κρητικής λογοτεχνίας, τον Ερωτόκριτο. Πρόκειται για ένα “αφηγηματικό ποίημα ή έμμετρο μυθιστόρημα”, όπως χαρακτηρίζει ο Πολίτης το έργο, που εκτείνεται σε περισσότερους από 10.000 στίχους και διακρίνεται σε πέντε ενότητες. Η υπόθεση αντλείται από ένα γαλλικό ιπποτικό μυθιστόρημα του μεσαίωνα του Pierre de la Cypede, με τίτλο Paris et Vienne, σύμφωνα με την ταύτιση που πρώτος πραγματοποίησε ο Ν. Cartojian. Ο ποιητής, με άφατη ποιητική ωριμότητα και σοφία, αφαιρεί όλα τα μεσαιωνικά στοιχεία από το πρότυπο του καί το εμπλουτίζει με στοιχεία της εποχής, γνωμικά, πρόσωπα και χαρακτήρες οικείους. Το ποίημα περιγράφει τον έρωτα της πριγκιπησσας Αρετούσας και του ψυχογιού του βασιλιά Ερωτόκριτου, έναν έρωτα κοινωνικά απαγορευμένο. Ο βασιλιάς ανακαλύπτει το ρομάντζο και διώχνει τον Ερωτόκριτο, ο οποίος αγνώριστος με τη βοήθεια ενός μαγικού φίλτρου σπεύδει να βοηθήσει το βασιλιά σε κάποιο δύσκολο πόλεμο, κι έτσι κερδίζει την καλή του. Η αφηγηματική ικανότητα του Κορνάρου καθιστά ενδιαφέρον όλο το έργο και δεν επιτρέπει “κοιλιές” στην αφήγηση, ούτε λογικά κενά, ούτε καν σημεία με μικρότερη αξία. Ζωντανεύει το λόγο με θεατρικούς διάλογους και ζωντανεύει όλο το έργο με τη δημοτική, άψογα λογοτεχνικά καλλιεργημένη. Ο διάχυτος λυρισμός δεν φτάνει ποτέ στην υπερβολή και η γλωσσική σιγουριά ποτέ στη σοφιστεία ή στη μεγαλορρημοσύνη. Ο Ερωτόκριτος πρωτοτυπώθηκε το 1713 καί από τότε γνώρισε αλλεπάλληλες εκδόσεις καί αγαπήθηκε τόσο ώστε καί σήμερα ακόμη να τραγουδιέται. Αποτελεί το κορυφαίο σημείο της νεοελληνικής λογοτεχνίας ως τον 18ο αιώνα καί εφεξής αποτελεί σημείο αναφοράς και πηγή λογοτεχνικής έμπνευσης και λογοτεχνικού ήθους.\nμε του καιρού τ’ αλλάματα, που αναπαημό δεν εχου,\nτου Ερωτα οι μπόρεσες και τσή φιλιάς η χάρη,\nαυτάνα μ’ εκινήσασι τη σήμερον ήμερα\nσ’ μιαν κόρη κι έναν άγγουρο, που μπερδευτήκα ομάδι\nσε μιά φιλιάν αμάλαγη με δίχως ασκημάδι,\nκι όποιος τού πόθου δούλεψε εισέ καιρόν κιανένα,\nας έρθη να τ’ αφουκραστή ό,τ’ είναι εδω γραμμένα.\nΝα πάρη ξόμπλι κι αρμηνειά, βαθιά να θεμελιώνη\nπάντα σ’ αμάλαγη φιλιάν, οπού να μη κομπώνη,\nγιατί όποιος δίχως πιβουλιά τον πόθον του ξετρέχει,\nΑφουγκραστήτε το λοιπό, κι ας πιάνη οπού ‘χει γνώση,\nγια να κατέχη αλλού βουλή κι απόκριση να δώση.\nΤσι περαζούμενους καιρούς, που οι Ελληνες ορίζα,\nτότες μιά αγάπη μπιστική στον κόσμο φανερώθη,\nκι εγράφτη μέσα στην καρδιά κι ουδέ ποτέ τση ελειώθη,\nκαι με τιμή ήσα δυό κορμιά στού πόθου το καμίνι,\nκαι κάμωμα πολλά ακριβό σ’ έτοιον καιρόν εγίνη\nεις την Αθήνα, πού ‘τονε τσή μάθησης η βρώσις\nκαι το θρονί τής αρετής κι ο ποταμός τσή γνώσης…\nΗ θυσία του Αβραάμ (Θεατρικό δράμα)\nΒιτσέντζος ΚορνάροςΛογοτέχνης96 Views


ἈνθοΛογήματα...ἈθωΛογήματα: Ὁ ταῦρος καί ἡ Εὐρώπη.\nΟ μύθος είναι εκφραστικότατος. Η Ευρώπη δέν είναι αυτό πού σήμερα θεωρούμε ως Ευρώπη, δηλαδή οι δυτικές Χώρες τής Ευρωπαϊκής Ηπείρου, αλλά συνδέεται μέ τήν Ανατολή καί τά αρχαία ελληνικά φύλα. Εκφράζει έναν λαμπρό πολιτισμό, μέ λεπτοτάτη παράδοση καί αρχοντική συμπεριφορά, έχει σχέση μέ όσα εκλεκτά στοιχεία διαθέτει τό περιβάλλον, διαθέτει αγνά αισθήματα καί απονήρευτη διάθεση καί διακρίνεται από μιά φιλοσοφική ερμηνεία τής ζωής. Δυστυχώς, όμως, αυτό τό κορίτσι παραπλανάται από μιά «μαγική θεϊκή» δύναμη πού συμπεριφέρεται ως όμορφος ταύρος, αλλά διακρίνεται από τήν πονηρία. Η δύναμη αυτή παντρεύεται τήν ωραία κόρη, χρησιμοποιώντας τήν μέθοδο τής αρπαγής.\nΜπορεί νά γίνη αναφορά στά σύγχρονα γεγονότα, αφού Ευρώπη είναι η Ελλάδα μέ τόν λαμπρό πολιτισμό, τήν εκλεπτυσμένη φιλοσοφία, τήν ξέγνοιαστη συμπεριφορά, η οποία όμως «βιάζεται» καί αρπάζεται από τήν ταυρική δύναμη τών αγορών, τήν σκοπιμότητα, τήν εκμετάλλευση, τήν αγριότητα. Σέ αυτήν τήν σχέση η Ελλάδα θά έπρεπε νά έχη τόν πρώτο λόγο μέ τόν πολιτισμό, τήν φιλοσοφία, τήν ορθόδοξη θεολογία πού διαθέτει οικουμενικό πνεύμα καί εσωτερική πνευματικότητα. Άν καί τά καλύτερα στοιχεία τού δυτικού πολιτισμού έχουν επηρεασθή από τήν αρχαία Ελλάδα καί τόν ορθόδοξο Χριστιανισμό, εν τούτοις όμως πολλές φορές τά στοιχεία αυτά αναμειγνύονται στήν Δύση μέ τήν δύναμη καί τήν βιαιότητα τού ταύρου, δηλαδή τών παθών.\nΓιά νά πούμε τήν αλήθεια ότι δέν πρέπει καί εμείς οι Έλληνες νά μαγευόμαστε από τό πνεύμα τής δυνάμεως καί νά αφήνουμε τήν δύναμη τού Πνεύματος. Αυτό τονίζεται γιατί, η πραγματικότητα διδάσκει ότι πολλοί καί από τούς συγχρόνους Έλληνες έχουν αλλοτριωθή, αφού αντήλλαξαν τήν ομορφιά τής δικής μας παράδοσης μέ τήν βία καί τήν άλογη δύναμη τού ταύρου, πού σημαίνει αντικατέστησαν τήν πνευματικότητα τού πολιτισμού της μέ τήν αλογία τών συμφερόντων, τών σκοπιμοτήτων καί τής χρησιμοθηρικής αντιμετωπίσεως τής ζωής.\nΠάντως, η Ελλάδα είναι Ευρώπη, δέν χωρίζεται από αυτήν καί μάλιστα έδωσε στήν σύγχρονη δυτική Ευρώπη νόημα, πολιτισμό, πού διατηρείται ακόμη καί σήμερα, άν καί μέ τήν κάθοδο τών βαρβαρικών φύλων μεταξύ 5ου καί 8ου αιώνος μ.Χ., όπως γράφει ο γάλλος καθηγητής Jacques Le Goff, ότι οι ρωμαϊκές μάζες τής δυτικής Ευρώπης «εκβαρβαρίζονται». Η φιλοσοφία, η επιστήμη, η παιδεία, η δημοκρατία κ.ά. τών δυτικών χωρών έχουν επηρεασθή από τόν ελληνικό πολιτισμό ποικιλοτρόπως είτε από τούς προσωκρατικούς φιλοσόφους, είτε από τούς Ίωνες φυσικούς, είτε από τούς κλασσικούς μεταφυσικούς είτε από τήν επικούρεια φιλοσοφία. Επομένως, οι δυτικοί λαοί μάς χρωστούν πολλά. Οι άλλοι μπορούν νά φύγουν από τήν Ευρώπη, αλλά η Ελλάδα δέν μπορεί νά τό κάνη, γιατί αυτή είναι η αληθινή Ευρώπη.\n2. Οι αρχές τής σύγχρονης Ευρώπης\nΕρμηνεύοντας λίγο τόν μύθο, άς έλθουμε στήν ωμή πραγματικότητα τής σύγχρονης Ευρώπης. Στήν εποχή μας ο νέος Δίας μεταμορφώνεται σέ ταύρο καί δελεάζει τήν Ελλάδα γιά νά κάνη έναν νέο «γάμο» καί γίνονται συμφωνίες-μνημόνια. Όμως είναι αλήθεια ότι τήν έως τώρα ευημερία στήν χώρα μας μέ δανεικά μάς τήν δίδαξε ή τήν ανέχτηκε αυτός ο νέος Δίας μέ τούς δικούς του σκοπούς.\nΠάντως, η σχέση τού νέου Δία καί τής Ελλάδος καθορίζεται από βασικές αρχές οι οποίες πρέπει νά τηρούνται, όπως γίνεται σέ κάθε γάμο καί σέ κάθε σχέση καί συναλλαγή.\nΤελευταία διάβασα ένα ενδιαφέρον άρθρο τού καθηγητού Παναγιώτη Ιωακειμίδη, ο οποίος γνωρίζει πάρα πολύ καλά τά ευρωπαϊκά πράγματα (ΝΕΑ, 18-5-2012). Στό άρθρο αυτό επισημαίνει τίς τρείς αρχές πού επικρατούν σήμερα στήν Ευρώπη, οι οποίες πρέπει νά τηρούνται από τά μέλη τής Ευρωπαϊκής Ένωσης, άν θέλουν νά παραμένουν στόν σχηματισμό αυτό.\nΗ πρώτη αρχή είναι «ο σεβασμός τών κανόνων τού συστήματος». Η Ευρωπαϊκή Ένωση στηρίζεται σέ κανόνες, τό ίδιο ισχύει καί γιά τήν Ευρωζώνη. Οι κανόνες αυτοί πρέπει νά τηρούνται. Όμως, συνήθως η Ελλάδα δείχνει αδυναμία νά λειτουργήση σύμφωνα μέ τό ευρωπαϊκό δίκαιο. Ίσως καί εδώ υπάρχει τό σύνδρομο τής ωραίας κόρης-Ευρώπης πού παίζει ανέμελα μέ τά λουλούδια, έχει έναν άλλο πιό φιλοσοφικό τρόπο ζωής, τήν μάγεψε ο σύγχρονος ταύρος καί τήν άρπαξε, οπότε δέν μπορεί νά συντονισθή μέ τό μηχανοκρατικό σύστημα, στήν λεγόμενη «ευρωκρατία». Η Ελλάδα από τήν αρχή τής ένταξής της ήθελε «εξαιρέσεις», «διαφοροποιήσεις» καί «μεταβατικές ρυθμίσεις». Συχνά χαρακτηρίζεται ως «εκκεντρική Χώρα». Από τήν αρχή ζητούσε «ειδική μεταχείριση» καί εμφανίζεται ως «ειδική περίπτωση».\nΗ δεύτερη αρχή είναι η «αμφίδρομη αλληλεγγύη». Βάσει τού θεσμικού συστήματος τής Ενώσεως πρέπει οι χώρες-μέλη νά δείχνουν έμπρακτα τήν αλληλεγγύη τους στά ασθενέστερα μέλη τού συστήματος. Αυτή η αλληλεγγύη πρέπει νά είναι αμφίδρομη, πού σημαίνει «ότι καί η Ελλάδα οφείλει νά επιδεικνύει αλληλεγγύη πρός τούς άλλους εταίρους της». Όμως, πολύ συχνά παρατηρείται ότι η Ελλάδα διαφοροποιείται «από τίς αποφάσεις τής Ενώσεως πάνω σέ κεντρικά θέματα τής εξωτερικής πολιτικής, ορισμένες φορές καθαρά γιά ιδεοληπτικούς λόγους».\nΗ τρίτη αρχή είναι η «μή δαιμονοποίηση τών Εταίρων, τών άλλων Κρατών-μελών». Η Κοινότητα έχει στόχο νά καλλιεργή τήν ενότητα, νά ξεπερνά τίς αντιπαλότητες, τίς προκαταλήψεις καί τίς ιδεοληψίες. Έτσι, ούτε οι ηγέτες τών δυτικών Κρατών πρέπει νά επιτίθενται στήν Ελλάδα, χρησιμοποιώντας βαρείς χαρακτηρισμούς, αλλά ούτε πρέπει νά γίνεται από τούς Έλληνες πρός τούς Ευρωπαίους ηγέτες.\nΌταν δέν εφαρμόζωνται οι τρείς αυτές βασικές αρχές δημιουργούνται προβλήματα. Οι Ευρωπαίοι ηγέτες δέν μπορούν νά καταλάβουν τήν Ελλάδα καί διάφορες ενέργειές τους «έχουν συσσωρεύσει κόπωση καί οργή γιά τή Χώρα». Από τήν άλλη όμως πλευρά «η Ένωση δέν μπορεί νά εκφρασθεί μέ θεσμικά συντεταγμένο τρόπο πάνω στήν ελληνική κρίση» καί γι’ αυτό φλυαρούν μερικές Πρωτεύουσες (όπως τό Βερολίνο) «μέ έναν κακόφωνο λόγο πού κάνει τεράστια ζημιά». Γι’ αυτό ο Παναγιώτης Ιωακειμίδης συνιστά: «Καιρός είναι οι Πρωτεύουσες "νά τό βουλώσουν" καί νά μιλήσουν συντεταγμένοι οι θεσμοί, όπως τό επιβάλλει η συνταγματική τάξη τής Ευρώπης».\nΈτσι, στήν σύγχρονη πραγματικότητα, στόν νέο γύρο μεταξύ Δία καί Ευρώπης πρέπει νά υπάρχη εκλογίκευση τής δύναμης καί σεβασμός στήν Ελλάδα πού έδωσε στούς δυτικούς λαούς τό όνομά της. Φυσικά, καί η Ελλάδα πρέπει νά προσαρμοσθή στήν νέα κατάσταση, γιά νά μή χάση τόν ρόλο της.\nΑφήνοντας τήν ερμηνεία τού ταύρου πού εκφράζεται μέ τήν «αρπαγή» τής Ευρώπης, μπορούμε νά πάμε σέ μιά αναγωγική ερμηνεία, πού έχει σχέση μέ τούς Χριστιανούς, οι οποίοι ζούν σέ έναν κόσμο άκοσμο καί δέν πρέπει νά χάσουν τήν ευγένεια τής ψυχής τους, άν καί μετέχουν στά κοινά.\nΟ σύγχρονος «ταύρος» τής δυνάμεως τού κόσμου προσπαθεί νά μαγέψη τήν «Ευρώπη», δηλαδή τόν Χριστιανό πού ασχολείται μέ τά άνθη τού Παραδείσου, παίζοντας μέ τούς φίλους τού Χριστού, καί νά τόν αρπάξη γιά νά τόν χρησιμοποιήση στίς δικές του επιδιώξεις. Όμως, οι Χριστιανοί δέν πρέπει νά αποπλανώνται, νά «βιάζονται» από τό πνεύμα τού κόσμου. Βεβαίως, όλοι ζούμε σέ μιά ιδιαίτερη Πατρίδα καί πρέπει νά ενδιαφερόμαστε γιά όλα τά προβλήματα πού τήν απασχολούν. Δέν είμαστε ούτε απάτριδες ούτε μονοφυσίτες γιά νά αρνούμαστε τήν ιστορία καί τό παρόν, αλλά δέν μπορούμε καί νά «βιαζόμαστε» από τίς κοσμικές δυνάμεις καί νά αιχμαλωτιζόμαστε από αυτές.\nΟ Απόστολος Παύλος δέν αρνήθηκε τά ιστορικά δεδομένα τής εποχής του, έζησε μέσα σέ αυτά, αλλά τά αντιμετώπισε θεολογικά, μέ άλλο πνεύμα καί τελικά τά υπερέβη. Έδινε οδηγίες στούς Χριστιανούς νά σέβωνται τό status quo τής εποχής τους, τούς παρήγγειλλε νά προσεύχωνται γι’ αυτούς πού βρίσκονται στήν εξουσία, αλλά τελικά τούς συνιστούσε νά αποβλέπουν σέ μιά άλλη ζωή. Έγραφε: «ημών γάρ τό πολίτευμα εν ουρανοίς υπάρχει, εξ ού καί σωτήρα απεκδεχόμεθα Κύριον Ιησούν Χριστόν», ο οποίος θά μεταμορφώση τό σώμα τής ταπεινώσεως «εις τό γενέσθαι αυτό σύμμορφον τώ σώματι τής δόξης αυτού κατά τήν ενέργειαν τού δύνασθαι αυτόν καί υποτάξαι αυτώ τά πάντα» (Φιλ. γ', 20-21). Επίσης, γράφοντας μέσα από τήν φυλακή στούς Κολασσαείς τούς έλεγε: «Ει ούν συνηγέρθητε τώ Χριστώ, τά άνω ζητείτε, ού ο Χριστός εστιν εν δεξιά τού Θεού καθήμενος, τά άνω φρονείτε, μή τά επί τής γής» (Κολ. γ', 1-2). Καί ο ίδιος Απόστολος στήν επιστολή του πρός Εβραίους γράφει: «τοίνυν εξερχώμεθα πρός αυτόν έξω τής παρεμβολής τόν ονειδισμόν αυτού φέροντες ου γάρ έχομεν ώδε μένουσαν πόλιν, αλλά τήν μέλλουσαν επιζητούμεν» (Εβρ. ιγ', 13-14). Όλοι οι άγιοι καί ιδίως οι μάρτυρες θυσίασαν καί τήν ζωή τους γιά νά ζήσουν στήν «μέλλουσαν» καί όχι στήν «μένουσαν πόλιν».\nΟ ανώνυμος συγγραφέας τής πρός Διόγνητον επιστολής (2ος αιώνας μ.Χ.), παρουσιάζοντας τήν νοοτροπία τών Χριστιανών τής εποχής του, γράφει: «Πατρίδας οικούσιν, αλλ’ ως πάροικοι μετέχουσι πάντων ως πολίται, καί πάνθ’ υπομένουσιν ως ξένοι πάσα ξένη πατρίς εστιν αυτών, καί πάσα πατρίς ξένη... Επί γής διατρίβουσιν, αλλ’ εν ουρανώ πολιτεύονται. Πείθονται τοίς ωρισμένοις νόμοις, καί τοίς ιδίοις βίοις νικώσι τούς νόμους».\nΖούμε σέ ιδιαίτερες Πατρίδες, τίς αγαπάμε, ενδιαφερόμαστε γιά τό σπίτι μας, αλλά δέν πρέπει η ψυχή μας νά αιχμαλωτίζεται από τόν σύγχρονο ταύρο τού κόσμου. Πρέπει νά ζούμε τήν πνευματική ελευθερία από τό κοσμικό σύστημα, καί τελικά δέν πρέπει νά μάς υποδουλώνη τό σκληρό καί μερικές φορές απάνθρωπο πνεύμα τού κόσμου. Δέν πρέπει νά μαγευόμαστε από τήν δική του ομορφιά, γιατί γρήγορα θά ταπεινωθούμε από τήν βιαιότητα καί τήν αγριότητά του.\nΟ ελληνικός μύθος τής αρπαγής τής Ευρώπης από τόν Δία πού μεταμορφώθηκε σέ ταύρο έχει μεγάλη σχέση μέ τήν σύγχρονη πραγματικότητα, πού δηλώνει ότι ο σύγχρονος «ταύρος» δέν μπορεί νά γίνη Ευρώπη, όσα μέσα καί άν χρησιμοποιήση, άν σπάση τόν δεσμό του μέ τήν αληθινή Ευρώπη, τήν Ελλάδα, αλλά καί τό δικό μας πνεύμα πρέπει νά παραμείνη ελεύθερο από τήν πονηρία κάθε άλογης αρπαγής.–


ΜΠΟΥΡΜΠΟΥΛΗΘΡΕΣ: H ιστορία του Εθνικού Κήπου\nTην ανάσα στους πνεύμονες τη δίνει το οξυγόνο και στις τσιμεντουπόλεις οι κήποι. Στους διαδρόμους του Εθνικού Κήπου με τα παγκάκια,που σήμερα τα ζευγαράκια ζωγραφίζουν καρδιές με τα αρχικά τους, κατά την αρχαιότητα υπήρξε η δασώδης όχθη του Ιλισού ποταμού.\nΜε τα χρόνια, η διαρκής βόσκηση παράλληλα με την ανεξέλεγκτη υλοτομία, απογύμνωσαν το τοπίο από βλάστηση με αποτέλεσμα την εμφανή διάβρωσή του.\nΤο 1854, με την ολοκλήρωση του βασικού κηποτεχνικού σκελετού, ο Μπαρό επέστρεψε στην Κωνσταντινούπολη για να δημιουργήσει τους ξακουστούς κήπους του Ντολμά Μπαχτσέ. Επί 30 χρόνια τη Διεύθυνση του Κήπου ανέλαβε ο Σμιτ, που αντικατέστησε τον Μπαρό.\nΕψαξε στην Ελλάδα και στο εξωτερικό να βρει τα καταλληλότερα φυτά για τις συνθήκες της Αττικής, συμπληρώνοντας έτσι τη φύτευση μέχρι τα σημερινά όρια. Οι χρονικογράφοι της εποχής έγραφαν:\n«Τις κηποτεχνικές εργασίες επέβλεπε εξ εγγυτάτης αποστάσεως η Βασίλισσα Αμαλία».\nΤο μοναδικό ακριβές σχέδιο του Βασιλικού Κήπου, από την εποχή της δημιουργίας του. Ανυπόγραφο και αχρονολόγητο. Αποδίδεται κατά πάσα πιθανότητα στον ΜπαρόΤο 1868 εγκαταστάθηκε στη ΒΑ γωνία του Κήπου η τότε Βασιλική και μετέπειτα Προεδρική Φρουρά, παραμένοντας εκεί μέχρι σήμερα.\nΚατά την περίοδο που ακολούθησε, κατασκευάσθηκε θερμοκήπιο, ψυχρές σέρρες προστασίας φυτών, θερμοσπορεία και δημιουργήθηκε ο πυρήνας μικρής ζωοπτηνολογικής συλλογής.\nΟ Νικόλαος Ταμβάκης περιγράφει στον «Κατάλογο Καλλωπιστικών Φυτών Εθνικού Κήπου»: «Γύρω στα 1900, ο Κήπος είχε φθάσεισε ικανοποιητικό επίπεδο από απόψεως αισθητικής και λειτουργικότητας.\nΤο 1923 χαρακτηρίσθηκε Κρατικός Δημόσιος Κήπος και έκτοτε μένει ανοικτός από την ανατολή μέχρι τη δύση του ήλιου. Το 1926 μικρή λουρίδα θυσιάστηκε και πολλά δένδρα κόπηκαν για να διαπλατυνθεί και ευθυγραμμισθεί η λεωφόρος Β. Αμαλίας».\nΚι έρχεται η εποχή της Κατοχής με καταστρεπτικές συνέπειες για τον Κήπο. Οι προσπάθειες για την ανασυγκρότησή του κράτησαν μέχρι τα μέσα της δεκαετίας του 1950.\nΟ τρόπος φύτευσης και η τοπιοαρχιτεκτονική του διαρρύθμιση δίνουν στον Εθνικό Κήπο τον χαρακτήρα του ρομαντικού, γραφικού ή αγγλικού ρυθμού κήπων, προσαρμοσμένου στις ελληνικές συνθήκες και συμπληρωμένου στα νεώτερα χρόνια με στοιχεία γαλλικού ή κλασικού ρυθμού.\nΟ μεσαίος οπτικός δίαυλος του κήπου και στο βάθος το ανάκτορο κατά το 1892. Ελαιογραφία από τον Πίτερ Μαρκ ΜόνστεντΣήμερα, οι επισκέπτες του Εθνικού Κήπου μπορούν να επισκεφθούν το Βοτανικό Μουσείο, την Παιδική Βιβλιοθήκη, αλλά και τις Λίμνες, τις Πέργκολες, το Ρωμαϊκό μωσαϊκό δάπεδο, το Ηλιακό ρολόι, το Φυτώριο και την Προεδρική Φρουρά -σημαντικά τμήματα συνδεδεμένα με τη νεώτερη πολιτισμική ιστορία της χώρας.\nΑξίζει να αναφερθεί ακόμα ότι στον Εθνικό Κήπο κατασκευάστηκαν τα δύο πρώτα θερμοκήπια της Ελλάδας, ενώ το 1860 ανακαλύφθηκε από κάτω ένα αρχαίο υδραγωγείο από τα χρόνια του Πεισιστράτου. Τα αιωνόβια φυτά είναι εκείνα κυρίως που μας συνδέουν με το μακρινό παρελθόν.\nΑναρτήθηκε από Eleni D στις 12:11 π.μ.


Ξενοδοχεία κοντά σε Circolo Tennis Parabiago - Βρείτε προσφορές ξενοδοχείων\nΞενοδοχεία κοντά σε Circolo Tennis Parabiago\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε Circolo Tennis Parabiago. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε Circolo Tennis Parabiago παραπάνω.\nΕνοικίαση αυτοκινήτου σε: Parabiago\nΞενοδοχεία σε Parabiago\nΞενοδοχεία κοντά σε Centro Sportivo Comunale "Rino Venegoni"Ξενοδοχεία κοντά σε Villa Maggi Corvini


VKATE : Απίστευτος καβγάς πασίγνωστου ζευγαριού της ελληνικής showbiz μπροστά σε τηλεοπτική κάμερα!\nΠρωτοφανές επεισόδιο σημειώθηκε σε κοσμικό εστιατόριο με πρωταγωνιστές πασίγνωστο ζευγάρι.\nΤο περιστατικό καταγράφηκε από τηλεοπτική κάμερα τοπικού καναλιού, που βρισκόταν στο χώρο για γυρίσματα.\nΣε έξαλλη κατάσταση, η Πέπη Τσεσμελή όρμησε στο μαγαζί, έλουσε τον Αλέξανδρο Γεωργιάδη με ένα ποτήρι κρασί και τον χαστούκισε λέγοντάς του: "Είσαι πολύ λουκουμάς τελικά! Πολύ μπούλης"!\nΟ κ. Γεωργιάδης, σηκώθηκε να την χτυπήσει, αλλά τον συγκράτησαν οι υπάλληλοι του μαγαζιού!\nΔείτε το βίντεο όπως μεταδόθηκε αρχικά στη Μεσημεριανή Μελέτη:\nΣύμφωνα με το ρεπορτάζ της εκπομπής, οι δυο τους είναι μαζί τα τελευταία δύο χρόνια. Τον τελευταίο καιρό η σχέση τους περνάει κρίση.\nΔείτε ολόκληρο το βίντεο όπως μεταδόθηκε λίγη ώρα αργότερα


NIGHTRAGE: Κυκλοφορούν το single “By darkness drawn” | Rockhard - Greece\nΟι NIGHTRAGE κυκλοφόρησαν το single “By darkness drawn”. Το τραγούδι προέρχεται από το επερχόμενο δίσκο τους “Wolf to man”, ο οποίος θα κυκλοφορήσει στις 29 Μαρτίου 2019 μέσω της Despotz Records.\nTο συγκρότημα προσθέτει: "Με το" By darkness drawn ", θέλαμε να συνδυάσουμε τις trademark μελωδίες των NIGHTRAGE με ένα απλό thrash groovy κουπλέ. Σκεφτήκαμε ότι το “By darkness drawn” είναι ένα χαρακτηριστικό τραγούδι μας.”\n"Οι στίχοι γι’ αυτό το τραγούδι συνοψίζουν το νόημα της θεματολογίας του άλμπουμ που έχει να κάνει με το γεγονός ότι όλοι είμαστε καταδικασμένοι και το ξέρουμε. Χωρις να έχουμε μάθει από τα λάθη μας, στεκόμαστε στην άκρη της αβύσσου, παραλυμένοι από το φόβο του αναπόφευκτου άλματος προς την εξαφάνισή μας”.\n"Οι στίχοι στο προηγούμενο άλμπουμ ήταν σχετικά με το ταξίδι προς το τέλος μας. Σε αυτό το τραγούδι είναι σαν να είσαι εκεί και απλά να το αποδέχεσαι σαν γεγονός».


Φελλοί και τρόποι σφραγίσματος της φιάλης. Προτερήματα και μειονεκτήματα - oinos\nΟι διαφορετικοί τρόποι σφράγισης των φιαλών κρασιού επηρεάζουν την ταχύτητα εναλλαγής οξυγόνου μέσω αυτού του κλεισίματος. Αυτό είναι σημαντικό επειδή, όπως ανακάλυψε ο διάσημος Γάλλος επιστήμονας Louis Pasteur, το οξυγόνο είναι ο κύριος επιταχυντής της παλαίωσης του κρασιού. Έτσι εκτός από την πιθανή ασθένεια του φελλού ( cork taint) το δυναμικό οξυγόνωσης έχει γίνει ένα από τα πιο δυναμικά κριτήρια για την επιλογή εναλλακτικών ή τεχνητών φελλών τις τελευταίες δύο δεκαετίες. Μετά από όλα, γίνεται προσεκτική διαχείριση του οξυγόνου καθ ‘όλη τη διαδικασία οινοποίησης.\nΜερικές φορές δεν είναι εύκολο να χρησιμοποιηθούν για την αναπωμάτωση των φιαλών.


Το βουνό της Ιστορίας \nΚάθε ιστορία έχει κατά κύριο λόγο κάποια βασικά μέρη:\n1. την αρχή\n3. την λύση\nΠαρότι για εμάς τους μεγάλους κάτι τέτοιο μπορεί να είναι αυτονόητο, οι μικροί μαθητές δυσκολεύονται να το ξεδιαλύνουν. Έχουν μια εικόνα του πως δομείται μια ιστορία αλλά συχνά δεν είναι συνειδητή. Είναι, λοιπόν, σημαντικό να δουλέψουμε αυτά τα βασικά μέρη μαζί τους ώστε να είναι αργότερα σε θέση να δομήσουν την δικιά τους ιστορία αναλόγως.\nΜπορείτε να διαβάσετε ένα παραμύθι και στην πορεία να βρείτε τα βασικά του μέρη. Η παρακάτω εικόνα ελπίζω να σας βοηθήσει αρκετά.\nΕπιπλέον, μπορείτε να κατεβάσετε το παρακάτω αρχείο και να το χρησιμοποιήσετε για να φτιάχνεται μικρές ιστορίες. Μάθετε στους μαθητές σας της φράση "Κ.Η.Α.Ε.Τ" (Κάποιος Ήθελε Αλλά Έτσι Τελικά) για να θυμούνται τα βασικά μέρη της ιστορίας.\nΣτόχος είναι οι μαθητές να απαντούν σε κάθε μια ερώτηση με την μορφή πρότασης. Ενώνοντας τις προτάσεις θα δημιουργηθεί το δικό σας παραμύθι. Έτσι, θα έχετε στο τέλος της χρονιάς την δικιά σας βιβλιοθήκη και δείγματα της γραφής των μαθητών σας. Ως αυτοαξιολόγηση αφήστε τους μαθητές σας να συγκρίνουν τα αρχικά παραμύθια τους με τα τελικά.\nΕύχομαι μια μέρα γεμάτη χαμόγελα,


Πρόοδος απώλειας βάρους μνήμη Φάρμακα -ήδη εγκεκριμένα- σταματούν το Αλτσχάιμερ | Typosthes\nΠρόοδος απώλειας βάρους μνήμη. Η άσκηση δυναμώνει τη μνήμη | Γόβα Στιλέτο\nΠρο-Άνοια[ Επεξεργασία επεξεργασία κώδικα ] Τα πρώτα συμπτώματα συχνά συνδέονται με τη γήρανση ή την αρτηριακή πρόοδος απώλειας βάρους μνήμη. Η λεπτομερής νευροψυχολογική μελέτη μπορεί να αποκαλύψει ήπιες γνωστικές δυσκολίες μέχρι και οκτώ έτη προτού να εκπληρώσει ένα πρόσωπο τα κλινικά κριτήρια για τη διάγνωση του Αλτσχάιμερ. Αυτά τα πρόωρα συμπτώματα μπορούν να έχουν επιπτώσεις στις πιο σύνθετες καθημερινές δραστηριότητες διαβίωσης.\nΤο πιο αξιοπρόσεχτο πρόβλημα είναι η απώλεια μνήμης, η οποία παρουσιάζεται ως δυσκολία στην επαναφορά των πρόσφατων γεγονότων στη μνήμη και ανικανότητα να πρόοδος απώλειας βάρους μνήμη νέες πληροφορίες. Προβλήματα με τον προγραμματισμό απλών δραστηριοτήτων ή της ευελιξίας της σκέψης μπορούν επίσης να είναι συμπτώματα των πρώτων σταδίων του Αλτσχάιμερ.\nΣε αυτή τη φάση μπορεί να παρατηρηθεί απάθεια, η οποία θα παραμείνει ως το πιο επίμονο πρόοδος απώλειας βάρους μνήμη σύμπτωμα καθ' όλη τη διάρκεια της ασθένειας. Ως προκλινικό στάδιο της ασθένειας αναγνωρίζεται επίσης πρόοδος απώλειας βάρους μνήμη ήπια γνωστική εξασθένιση ΗΓΕαλλά το θέμα είναι ακόμη υπό συζήτηση μεταξύ των επιστημόνων.\nΑρχική Άνοια[ Επεξεργασία επεξεργασία κώδικα ] Στους ανθρώπους με Αλτσχάιμερ, η αυξανόμενη εξασθένιση της εκμάθησης και της μνήμης οδηγεί τελικά στην οριστική διάγνωση από το γιατρό.\nΦάρμακα -ήδη εγκεκριμένα- σταματούν το Αλτσχάιμερ 0 SHARES Δύο υπάρχοντα φάρμακα βοηθούν στην αποκατάσταση πρόοδος απώλειας βάρους μνήμη παραγωγής πρωτεϊνών στον εγκέφαλο και τη θεραπεία ενώ αποτρέπουν την απώλεια μνήμης Επιμέλεια Γιώργος Καλλίνης Δύο φάρμακα που έχουν άδεια χρήσης αποδεικνύεται ότι σταματούν τον εκφυλισμό του εγκεφάλου σε ποντίκια, αυξάνοντας την προοπτική μιας ραγδαίας προόδου στην αναζήτηση για ένα φάρμακο που θα νικήσει τη νόσο του Αλτσχάιμερ.\nΣε ένα μικρό ποσοστό ασθενών, οι δυσκολίες με την ομιλία, τις εκτελεστικές λειτουργίες, την αντίληψη αγνωσίαή την εκτέλεση κινήσεων απραξία είναι πιο σημαντικές από την εξασθένηση της μνήμης. Το Αλτσχάιμερ δεν έχει τις ίδιες επιπτώσεις σε όλες τις ικανότητες μνήμης.\nΠαλαιότερες μνήμες πρόοδος απώλειας βάρους μνήμη ασθενούς στη ζωή του επεισοδιακή μνήμηγεγονότα που μαθαίνονται σημαντική μνήμηκαι η μνήμη του σώματος στο πώς να κάνει διάφορα πράγματα, όπως η χρήση πιρουνιού επηρεάζονται σε μικρότερο βαθμό, σε σχέση με νέα γεγονότα και αναμνήσεις. Τα γλωσσικά προβλήματα χαρακτηρίζονται κυρίως από συρρικνωμένο λεξιλόγιο και μειωμένη άνεση έκφρασης, τα οποία οδηγούν σε γενική εξασθένηση της προφορικής και γραπτής γλώσσας.\nΗ άσκηση δυναμώνει τη μνήμη | Γόβα Στιλέτο\nΣε αυτό το στάδιο, ο ασθενής είναι συνήθως σε θέση να εκφράσει βασικές ιδέες. Ο ασθενής μπορεί και εκτελεί λεπτές κινήσεις όπως το γράψιμο, το σχέδιο αλλά άλλες κινήσεις γίνονται με πρόοδος απώλειας βάρους μνήμη, πρόοδος απώλειας βάρους μνήμη τους πάσχοντες να φαίνονται αδέξιοι. Καθώς η ασθένεια προχωρά, οι ασθενείς συχνά εξακολουθούν να μπορούν να εκτελούν πολλές εργασίες ανεξάρτητα, αλλά, στις πιο απαιτητικές δραστηριότητες, μπορεί να χρειαστούν βοήθεια ή επίβλεψη.\nΑνεπτυγμένη Άνοια[ Επεξεργασία επεξεργασία κώδικα ] Η προοδευτική επιδείνωση εμποδίζει τελικά την αυτάρκεια του ασθενούς, έτσι ώστε αυτός να μη μπορεί να πραγματοποιεί τις πιο κοινές δραστηριότητες της καθημερινής ζωής. Οι λεκτικές δυσκολίες γίνονται εμφανείς και οδηγούν συχνές ανακριβείς πρόοδος απώλειας βάρους μνήμη λέξεων.\nΟι δεξιότητες ανάγνωσης και σύνταξης εγγράφων επίσης σταδιακά χάνονται. Ο συντονισμός κινήσεων σταδιακά χάνεται με το πέρασμα του χρόνου, μειώνοντας τη δυνατότητα να εκτελεσθούν καθημερινές δραστηριότητες.\nΚατά τη διάρκεια αυτής της φάσης, τα προβλήματα μνήμης επιδεινώνονται, και το πρόσωπο χάνουν πολύ λίπος σε μια εβδομάδα να αποτύχει να αναγνωρίσει τους στενούς συγγενείς. Η μακροπρόθεσμη μνήμη, που ήταν προηγουμένως άθικτη, εξασθενεί, και η συμπεριφορά αλλάζει.\nΚοινές νευροψυχιατρικές εκδηλώσεις είναι η περιπλάνηση, η οξυθυμία και η αστάθεια, οδηγώντας σε λυγμούς, ξεσπάσματα επιθετικότητας ή αντίστασης. Εξελιγμένη Άνοια[ Επεξεργασία επεξεργασία κώδικα ] Κατά τη διάρκεια αυτού του τελευταίου σταδίου του Αλτσχάιμερ, ο ασθενής εξαρτάται απολύτως από αυτούς που τον φροντίζουν.\nΗ ομιλία μειώνεται σε απλές φράσεις ή ακόμα και μεμονωμένες λέξεις, οδηγώντας τελικά στην πλήρη απώλεια ομιλίας. Παρά την απώλεια των γλωσσικών δυνατοτήτων, οι ασθενείς μπορούν συχνά να καταλάβουν και να επιστρέψουν συναισθηματικά σήματα.\nΑν και η επιθετικότητα μπορεί ακόμα να είναι παρούσα, η απάθεια και η πλήρης εξασθένιση είναι τα πιο πρόοδος απώλειας βάρους μνήμη χαρακτηριστικά. Οι ασθενείς τελικά δεν θα είναι πρόοδος απώλειας βάρους μνήμη θέση να εκτελέσουν ούτε τις απλούστερες πράξεις χωρίς βοήθεια.\nΗ μάζα και η κινητικότητα μυών επιδεινώνονται σε σημείο όπου ο ασθενής είναι μόνιμα στο κρεβάτι. Τελικά έρχεται θάνατος, ο οποίος προκαλείται συνήθως από κάποιο εξωτερικό παράγοντα όπως τα έλκη ή η πνευμονία, και όχι από το ίδιο το Αλτσχάιμερ.\nΑιτίες[ Επεξεργασία επεξεργασία κώδικα ] Τρεις σημαντικές ανταγωνιστικές υποθέσεις υπάρχουν για την αιτία της ασθένειας. Η παλαιότερη, στην οποία είναι βασισμένη η σημαντική πλειονότητα θεραπείας με φάρμακα, είναι η χολινεργική υπόθεση. Η νόσος Αλτσχάιμερ χαρακτηρίζεται από την εναπόθεση στον εγκέφαλο δύο παθολογικών πρωτεϊνών, του β-αμυλοειδούς και της πρωτεΐνης Tau.\nΧολινεργική υπόθεση[ Επεξεργασία επεξεργασία κώδικα ] Αυτή η υπόθεση προτείνει ότι το Αλτσχάιμερ προκαλείται από τη μειωμένη σύνθεση των νευροδιαβιβαστών ακετυλοχολίνης. Η χολινεργική υπόθεση δεν είναι ευρέως αποδεκτή, κατά ένα μεγάλο λόγο επειδή τα φάρμακα που προορίζονται για να αντιμετωπίσουν την ανεπάρκεια ακετυλοχολίνης δεν είναι πολύ αποτελεσματικά.\nΆλλα χολινεργικά αίτια έχουν επίσης προταθεί, πχ έναρξη μεγάλης κλίμακας συνάθροισης αμυλοειδούς που οδηγεί σε νευροφλεγμονές. Βήτα αμυλοειδής[ Επεξεργασία επεξεργασία κώδικα ] Τοπροτάθηκε η θεωρία ότι οι βήτα αμυλοειδείς Aβ συγκεντρώσεις είναι η κύρια αιτία της ασθένειας.\nΥποστήριξη για αυτή τη θεωρία προέρχεται από τη θέση του γονιδίου για την πρόδρομο της βήτα αμυλοειδούς πρωτεΐνης APP στο χρωμόσωμα 21, μαζί με το γεγονός ότι άνθρωποι με το σύνδρομο Down έχουν μια προδιάθεση για Αλτσχάιμερ και συνήθως αναπτύσσουν την ασθένεια στην ηλικία των Επίσης το APOE4ο σημαντικότερος γενετικός παράγοντας κινδύνου για το Αλτσχάιμερ, οδηγεί στην υπερβολική αμυλοειδή συγκέντρωση στον εγκέφαλο, πριν προκύψουν τα συμπτώματα Αλτσχάιμερ.\nΚατά συνέπεια, η απόθεση Aβ στον εγκέφαλο προηγείται του Αλτσχάιμερ.\nΤα περαιτέρω στοιχεία προέρχονται από τη διαπίστωση ότι γενετικά τροποποιημένα ποντίκια, τα οποία παρουσιάζουν μια μορφή μεταλλάξεων του ανθρώπινου γονιδίου APP, αναπτύσσουν αμυλοειδείς πλάκες και Αλτσχάιμερ. Σε δοκιμές σε ανθρώπους, ένα πρώιμο πειραματικό εμβόλιο διαπιστώθηκε ότι καθαρίζει τις αμυλοειδείς πλάκες, αλλά δεν είχε οποιαδήποτε σημαντική επίδραση στην άνοια. Βήτα αμυλοειδείς συγγενής[ Επεξεργασία επεξεργασία κώδικα ] Το πρόοδος απώλειας βάρους μνήμη, αυτή η θεωρία ενημερώθηκε, προτείνοντας ότι ένας στενός συγγενής της πρωτεΐνης βήτα αμυλοειδούς, και όχι απαραιτήτως το ίδιο το βήτα αμυλοειδές, μπορεί να είναι κύριος ένοχος για την ασθένεια.\nΓενετική[ Επεξεργασία επεξεργασία κώδικα ] Η συντριπτική πλειοψηφία των περιπτώσεων Αλτσχάιμερ είναι σποραδικής εμφάνισης, πράγμα υγιή μήνα απώλειας βάρους σημαίνει ότι η ασθένεια δεν είναι κληρονομική, αν και κάποια γονίδια μπορεί να λειτουργούν ως παράγοντες κινδύνου.\nΤο γονίδιο απολιποπρωτεΐνης APOE είναι ο ισχυρότερος γενετικός παράγοντας κινδύνου για Αλτσχάιμερ που ανακαλύφθηκε μέχρι τώρα, αλλά η παρουσία του δεν εξηγεί όλα τα περιστατικά της ασθένειας.\nΑυτές οι μεταλλαγές έχουν ανακαλυφθεί σε τρία διαφορετικά γονίδια: γονίδιο αμυλοειδούς πρωτεΐνης APP και πρεζενιλινών 1 και 2. Οι περισσότερες μεταλλαγές στα γονίδια APP και πρεζενιλινών αυξάνουν την παραγωγή μιας μικρής πρωτεΐνης αποκαλούμενης Abeta42, το οποίο είναι χαμηλή καύση λίπους κύριο συστατικό των πλακών γεροντικής άνοιας.\nΣτις περισσότερες περιπτώσεις του Αλτσχάιμερ δεν αποδεικνύεται η κληρονομικότητα, αλλά τα γονίδια μπορούν να ενεργήσουν ως παράγοντες για την εκδήλωση της ασθένειας. Ο πιο γνωστός γενετικός παράγοντας είναι το αλληλόμορφο γονίδιο ε4 του APOE. Οι γενετιστές συμφωνούν ότι πολυάριθμα άλλα γονίδια ενεργούν επίσης πρόοδος απώλειας πρόοδος απώλειας βάρους μνήμη μνήμη παράγοντες κινδύνου ή παίζουν προστατευτικό ρόλο που επηρεάζει την ανάπτυξη του Αλτσχάιμερ.\nΠάνω από πρόοδος απώλειας βάρους μνήμη έχουν εξεταστεί για συσχέτιση με το σποραδικό Αλτσχάιμερ, τα περισσότερα με μηδενικά αποτελέσματα.\nΈνας υποψήφιος είναι μια παραλλαγή του γονιδίου της ρεελίνηςη οποία μπορεί να συμβάλλει στην ανάπτυξη Αλτσχάιμερ στις γυναίκες.\n9 λόγοι για να µη χάσετε 9 κιλά σε 9 ηµέρες... Γαστρικό Μπαλόνι – Χάπι Elipse ADDERALL 30MG (Αμφεταμίνη) Maca οφέλη για την απώλεια βάρους Blfoods is under construction Ορμονικά έξυπνη διατροφή & αδυνάτισμα (μέρος 34ο) cadillachitmen.com - Κατάστημα\nΗ hCG είναι εξαιρετικά ασφαλής. Για παράδειγμα, με την ηλικία,...\nΠώς να εκτελέσετε Αυτή η άσκηση είναι πολύ παρόμοια με...\nΑλλά μην ξεχνάτε την ανάγκη να ακούσετε το σώμα σας...\nΑρκετές μελέτες δείχνουν ότι η κατανάλωση ,5 λίτρα νερού καθημερινά...\nMaria-Giovanna Aliberti (mariagiovannaaliberti) on Pinterest\nΟ Ανδρέας Κλόκε πραγ- κή δεξιά και το ταξικό της...\nΟι καταναλωτές έχουν αναφερθεί χάνει τεράστιες ποσότητες βάρους? Όποιος δεν...


Επιστροφή στις νίκες για την Χρυσομηλιά... Κέρδισε δύσκολα την «μαχητική» Αναγέννηση (εικόνες) - Αθλητικά\nHome ΑΓΡΟΤΙΚΟ Επιστροφή στις νίκες για την Χρυσομηλιά… Κέρδισε δύσκολα την «μαχητική» Αναγέννηση (εικόνες)\nΕπιστροφή στις νίκες για την Χρυσομηλιά… Κέρδισε δύσκολα την «μαχητική» Αναγέννηση (εικόνες)\nΕπιστροφή στις επιτυχίες για την Χρυσομηλιά Αγίου Αμβροσίου Κερύνειας, η οποία κέρδισε το απόγευμα της Κυριακής στο γήπεδο του Μουττάλλου την «σκληροτράχηλη» Αναγέννηση/Ελπίδα με σκορ 0-1.\nΣτο πρώτο μέρος η ομάδα της Χρυσομηλιάς ήταν αυτή που είχε την πρωτοβουλία των κινήσεων και την κατοχή της μπάλας, ωστόσο σε ελάχιστες περιπτώσεις οι ποδοσφαιριστές της έγιναν απειλητικοί προς την εστία της Αναγέννησης. Από την άλλη, το σύνολο του Δήμου Ψαρρά αμύνθηκε υποδειγματικά και είχε την ευκαιρία να σκοράρει, όμως το σουτ του Κίπριαν βρήκε στο αριστερό κάθετο δοκάρι του Ανδρέα Καρσερά. Σκορ ημιχρόνου 0-0.\nΣτην επανάληψη οι παίκτες του Κύπρου Παπαδημήτρη μπήκαν αποφασισμένοι να σκοράρουν και το κατάφεραν με τον Διονύση Κεσίδη να «λύνει» τον γόρδιο δεσμό. Το γκολ αυτό ήταν αρκετό να δώσει τους τρεις βαθμούς στην Χρυσομηλιά, καθώς ήταν και το μοναδικό στο ματς.\nΜε τη νίκη αυτή, η ομάδα από την κατεχόμενη Κερύνεια «έπιασε» και πάλι την Γεροσκήπου FC στην κορυφή της βαθμολογίας, όμως παραμένει στην δεύτερη θέση λόγω των μεταξύ τους αγώνων. Από την άλλη η Αναγέννηση/Ελπίδα υποχώρησε στην 9η θέση με 13 βαθμούς.\nΕικόνες: David Grimason\nPrevious articleΤΕΡΑΣΤΙΟ διπλό πήρε ο Ποσειδώνας Γιόλους επί της Άρμους (εικόνες)\nNext articleΠΑΦΙΑΚΟΣ-ΑΕΚ: Κοριτσια (Κ18) για φίλημα με 3-0\nΚΟΠ: Σε αυτόν οι τύχες της Εθνικής Ανδρών Κύπρου!\nΝτέρμπι τετράδας απόψε για τον Korantina Homes Παφιακό!


Η πρόταση της ΑΕΚ για Αραούχο! - AEK Fans Blog | ΑΕΚ Νέα, Μεταγραφές, Ειδήσεις\nΗ πρόταση της ΑΕΚ για Αραούχο!\nby aekfans21.com 6/19/2020 12:29:00 μ.μ.\nΗ ΑΕΚ θέλει να κρατήσει τον Σέρχιο Αραούχο και ήδη άρχισε τις επαφές με την Λας Πάλμας!\nΒασική προτεραιότητα για την ΑΕΚ παραμένει η παραμονή του Σέρχιο Αραούχο και του χρόνου στα «κιτρινόμαυρα».\nΛόγω των συνεπειών από την λαίλαπα της πανδημίας του κορωνοϊού, η αγορά του Σέρχιο Αραούχο από την ΑΕΚ έναντι 2,7 εκατ. ευρώ δεν είναι δυνατόν να καταβληθεί αυτή τη στιγμή.\nΑναλυτικά το δημοσίευμα από την εφημερίδα «Sportime»:\nΟι συζητήσεις ΑΕΚ-Λας Πάλμας για Αραούχο\nΕδώ και δύο εβδομάδες έχουν ξεκινήσει κάποιες συζυτήσεις μεταξύ ΑΕΚ και Λας Πάλμας, σύμφωνα με το Sportime, αρχικά για την παράταση του δανεισμού του Αργεντινού έως και τα τέλη Ιουλίου. Από εκεί και μετά έγιναν συζητήσεις για χρονική παράταση της οψιόν αγοράς που είχε ο «Δικέφαλος» και ολοκληρώθηκε στις 15 Ιουνίου.\nΤώρα, υπάρχουν νέα δεδομένα στην υπόθεση. Η ΑΕΚ θέλει να κρατήσει τον Αραούχο άλλη μία χρονιά δανεικό. Να επεκταθεί δηλαδή ο δανεισμός του και για τη σεζόν 2020-21 και να διατηρήσει φυσικά μία οψιόν αγοράς του χρόνου.\nΑπό τον Απρίλιο, είχε μπει αυτή η ιδέα στους ανθρώπους της ΑΕΚ και τελικά φαίνεται να την έκαναν πράξη, καταθέτοντας συγκεκριμένη πρόταση στη Λας Πάλμας για επέκταση του δανεισμού του παίκτη για έναν ακόμη χρόνο. Είναι θετικό το γεγονός ότι σε πρώτη φάση δεν υπάρχει άρνηση από τους Ισπανούς. Ούτε όμως και θετική απάντηση. Προφανώς θέλουν κι αυτοί τον χρόνο τους.\nΗ επιθυμία της ΑΕΚ\nΗ ΑΕΚ θέλει χρόνο. Στην περίπτωση που τέλος Ιουλίου οι «κιτρινόμαυροι» καταφέρουν να εξασφαλίσουν τη συμμετοχή τους στα προκριματικά του Champions League για την επόμενη περίοδο είναι πολύ πιθανό να μπορέσουν να μιλήσουν από καλύτερη οικονομική θέση με τη Λας Πάλμας.\nΤώρα και με τα οικονομικά να είναι περιορισμένα, λόγω κορωνοϊού, γίνεται προσπάθεια να μείνει ο Αραούχο ξανά ως δανεικός. Οι συζητήσεις μεταξύ των δυο ομάδων θα συνεχιστούν. Εξάλλου και οι δυο πλευρές είναι απρόβλεπτες, όπως έχει αποδειχθεί στο παρελθόν με αυτή την ιστορία και όλα τα σενάρια είναι πιθανά.\nΧρόνος πάντως φαίνεται να υπάρχει. Από εκεί και πέρα σύμμαχος της ΑΕΚ δείχνει να είναι ο Αραούχο ο οποίος θέλει να συνεχίσει στην «Ένωση» με κάθε τρόπο. Απ’ την πλευρά του εν αρχή προετοιμάζεται να βοηθήσει την ομάδα και τον Ιούλιο στα παιχνίδια που έχει να δώσει.\nΗ πρόταση της ΑΕΚ για Αραούχο! Reviewed by pournD on 6/19/2020 12:29:00 μ.μ. Rating: 5


Αρτα:Ανοιχτή Αιμοδοσία Αύριο Τετάρτη 22 Νοεμβρίου - EPIRUS TV NEWS\nΑρτα:Ανοιχτή Αιμοδοσία Αύριο Τετάρτη 22 Νοεμβρίου\nEpirus TV NEWS 11/21/2017 08:00:00 π.μ.\n-Όταν θα σταματήσουμε να εισάγουμε αίμα από την Ελβετία.\n-Όταν θα σταματήσουν τα Νοσοκομεία να ζητάνε μονάδες αίματος από τους χρόνια πάσχοντες, από τους τραυματίες, όσους κάνουν επεμβάσεις κ.λπ.\n-Όταν όλοι οι υγιείς πολίτες, από 18 έως 65 ετών, θα προσφέρουν αίμα εθελοντικά και σε τακτική βάση.\nΗ Αιμοδοσία είναι υπόθεση ΟΛΩΝ\nΑρτα:Ανοιχτή Αιμοδοσία Αύριο Τετάρτη 22 Νοεμβρίου Reviewed by Epirus TV NEWS on 11/21/2017 08:00:00 π.μ. Rating: 5


Υπερήφανος ως Έλληνας... στην καρδιά της Γερμανίας\nΤο όνομα του ελληνικότατο. Γιώργος Ρουμελιώτης. Στην γλώσσα λέει πως έχει ένα μικρό πρόβλημα, όμως ο Δημήτρης ο πατέρας του, όπως και η μητέρα του έχουν φροντίσει ώστε να ξέρει πολύ καλά ελληνικά και ας μην το παραδέχεται.\nΣτα 17 του, αντικρίζει ήδη τον κόσμο από τα 195 εκατοστά και θεωρείται ένας από τους πιο ταλαντούχους ποδοσφαιριστές της ηλικίας του. Στην Χόφενχαιμ όπου και ανήκε, διέκριναν ότι χρειάζεται παιχνίδια με επαγγελματική ομάδα. Τον έστειλαν φέτος στην Αστόρια Βάλντορφ με συμβόλαιο που θα ζήλευαν αρκετοί παίκτες της... Football League (για να μην πούμε και Super League και γίνουμε κακοί) και περιμένουν πλέον την εξέλιξη του.\nΣχετικά πρόσφατα, βρέθηκε στην προεπιλογή της εθνικής Νέων της Γερμανίας, όμως το δικό του όνειρο εξακολουθεί να είναι η γαλανόλευκη. “Σέβομαι ότι εδώ μεγάλωσα και εδώ παίζω ποδόσφαιρο όμως πάνω απ΄ όλα είμαι Έλληνας. Αισθάνομαι Έλληνας, αγαπώ την πατρίδα μου και φυσικά δεν την ξεχνάω ούτε μία στιγμή” λέει χαρακτηριστικά. Τον εντοπίσαμε στην Φρανκφούρτη, στην καρδιά της Γερμανίας και είναι γεγονός πως... ψηλώσαμε κι εμείς μαζί του ως Έλληνες, αντιλαμβανόμενοι πόσο τον υπολογίζουν ως ταλέντο στο Γερμανικό ποδόσφαιρο.\n“Βλέπω μόνο από φωτογραφίες τις ελληνικές παραλίες γιατί... κάνω προετοιμασία” Καλοκαίρι γαρ και για να “σπάσει ο πάγος” δεν μπορούσαμε να μην του θέσουμε το θέμα των ελληνικών παραλιών και του ελληνικού ήλιου. “Ξέρω ότι είναι υπέροχα το καλοκαίρι στην Ελλάδα. Οι δικοί μου και τα αδέρφια μου είναι εκεί κάθε χρόνο. Εγώ δυστυχώς βλέπω μόνο από φωτογραφίες τις ελληνικές παραλίες γιατί κάθε χρόνο από τις αρχές του Ιούλη κάνω προετοιμασία. Πριν έχω και υποχρεώσεις με το σχολείο, οπότε είναι δύσκολο να έρθω. Φέτος στην πρώτη διακοπή θα κάνω τα αδύνατα δυνατά για να πατήσω λίγο Ελλάδα”.\nΟ Ρουμελιώτης ζει με το... φυσιολογικό όνειρο κάθε ποδοσφαιριστή στην ηλικία του. “Φυσικά να παίξω στην Μπουντεσλίγκα. Είναι φανταστικό πρωτάθλημα. Φυσικά θέλω να παίξω και σε άλλα μεγάλα πρωταθλήματα αν είναι εφικτό”. Ο νεαρός παίκτης είναι κεντρικός αμυντικός όμως: “τώρα με βάζουν και αμυντικό χαφ. Είναι μία διαφορετική θέση, όμως μου αρέσει αρκετά και θα προσπαθήσω να ανταποκριθώ. Είναι μεγάλος ο ανταγωνισμός και αν δίνεις κάτι λιγότερο από το 100% δύσκολα θα μπορέσεις να πετύχεις”.\n“Είχαν ενδιαφερθεί ελληνικές ομάδες αλλά...”\nΟι φωτογραφίες που μας έδειχνε στο κινητό του από τις εγκαταστάσεις της ομάδας στην οποία αγωνίζεται σήμερα, που σημειωτέον παίζει σε χαμηλή κατηγορία για την Γερμανία καταδεικνύει και την... σκέψη του. “Είμαι Έλληνας, αγαπώ την Ελλάδα όμως εδώ υπάρχει επαγγελματισμός, πολύ καλές εγκαταστάσεις και θα ήθελα να εξαντλήσω τα περιθώρια να αγωνιστώ εδώ. Είναι αλήθεια ότι είχαν ενδιαφερθεί κάποιες ελληνικές ομάδες για εμένα και με τιμάει αυτό, όμως η προτεραιότητα μου είναι να μείνω στην Γερμανία, γιατί εκτός από το ποδόσφαιρο, δεν μπορώ να αφήσω πίσω και τις σπουδές μου. Τίποτα όμως δεν αποκλείω για το μέλλον”.\n“Να δώσουν την ευκαιρία στον Μυστακίδη”\nΠρόσφατα προπονούνταν με τον ΠΑΟΚ ένας... “κολλητός” φίλος του Γιώργου Ρουμελιώτη, ο Γιάννης Μυστακίδης, με τον οποίο πέρασαν αρκετές στιγμές στην Γερμανία. “Χάρηκα πολύ για τον Γιάννη. Ήταν λίγο άτυχος στην Γερμανία. Πιστεύω ότι είναι σπουδαίος παίκτης και αυτό που θα έλεγα ήταν να του δώσουν την ευκαιρία για να το δείξει. Εύχομαι να πάνε όλα καλά για τον Γιάννη με τον οποίο έχουμε φυσικά συχνή επικοινωνία”.\n“Είναι παράδειγμα ο Σαλπιγγίδης”\nΌπως μας τόνισε, δεν υποστηρίζει κάποια ομάδα στην Γερμανία, πέρα από αυτές που... αγωνίζεται, ενώ όταν τον ρωτήσαμε για τον αγαπημένο του παίκτη; “Ο Δημήτρης Σαλπιγγίδης” αποκρίθηκε, παρότι δεν αγωνίζονται στην ίδια θέση. Είχε όμως εξήγηση. “Είναι παράδειγμα για εμένα. Φαίνεται ότι δουλεύει πολύ, είναι ταπεινός, τρέχει συνέχεια στο γήπεδο και παίζει πάντα για την ομάδα” υπογραμμίζει, καμαρώνοντας παράλληλα για την υπογεγραμμένη φανέλα που απέσπασε από τον διεθνή επιθετικό και μπροστά στην οποία πόζαρε γεμάτος χαρά και υπερηφάνεια.


Με άλλη Ματιά: Υπέρβαροι έξι στους δέκα Έλληνες!\nΥπέρβαροι έξι στους δέκα Έλληνες!\nΈξι στους δέκα Έλληνες είναι υπέρβαροι, σύμφωνα με έκθεση του Οργανισμού Οικονομικής Συνεργασίας και Ανάπτυξης. Η Ελλάδα μάλιστα, βρίσκεται στη 10η θέση των κρατών με τους περισσότερους υπέρβαρους πολίτες: το 58,9% του πληθυσμού.\nΣτο Μεξικό ανήκει ο τίτλος του πιο υπέρβαρου έθνους στον πλανήτη, με ποσοστό που φτάνει το 69,5% του πληθυσμού. Ακολουθούν οι ΗΠΑ, Νέα Ζηλανδία, Αυστραλία, Βρετανία, Ιρλανδία, Ισλανδία, Καναδά��, Χιλή, Ελλάδα, Σλοβενία, Λουξεμβούργο και Ισπανία.\nΣύμφωνα με την έκθεση «Η παχυσαρκία και η οικονομία της πρόληψης» του ΟΟΣΑ, που έγινε σε συνεργασία με τον Παγκόσμιο Οργανισμό Υγείας, η παχυσαρκία αποτελεί ένα από τα μεγαλύτερα προβλήματα δημόσιας υγείας στον ανεπτυγμένο κόσμο.\nΠριν το 1980, τα ποσοστά δεν ξεπερνούσαν το 10% του πληθυσμού. Από τότε, οι παχύσαρκοι έχουν διπλασιαστεί και τριπλασιαστεί, ενώ υπέρβαρο είναι περισσότερο από το 50% του πληθυσμού, τουλάχιστον στα μισά κράτη-μέλη του ΟΟΣΑ.\nΑναρτήθηκε από vasilis79 στις 1:50 μ.μ.


Ο Τριγωνιώτης: 27 Ιουν 2014\nΕίναι έντονη η πίεση που ασκείται στον Στ. Θεοδωράκη και στους οπαδούς του Ποταμιού να... «προσδιορισθούν» ιδεολογικά. Ως τέτοιος προσδιορισμός, φυσικά, εννοείται μόνο η αυτοένταξη σε κάποιο «είδος» Αριστεράς, από τα άπειρα που ευδοκιμούν στην ποικιλοτρόπως χρεοκοπημένη αυτή γωνιά της Γης. Υπάρχει βέβαια και η Δεξιά με όλα τα παρακλάδια της, αλλά σε αυτήν, στη χώρα της αριστερής ιδεολογικής κηδεμονίας, εντάσσονται μόνο ιδανικοί αυτόχειρες ή «σημαδεμένοι» από κάποιο οικογενειακό ή επαγγελματικό «αμάρτημα».\nΑπόψε το Ποτάμι έχει το πρώτο του Συνέδριο, τρεις μήνες από την ίδρυσή του. Θα αναζητήσει την ταυτότητά του, θα δηλώσει τον κώδικα αξιών του και θα πέσει στα βαθιά του «πολιτικού στίβου». Ενας σύνεδρος, με βάση όσα είπαμε πιο πάνω, θα μπορούσε να σκεφθεί: «Αυτά μας ζητούν να... δηλώσουμε;;» και να απαντήσει: «Η ιδεολογία μου είναι σαν τη θρησκεία μου. Είναι ο προσωπικός μου κώδικας αξιών και συμπεριφοράς που μόνο από τις πράξεις μου επιτρέπω να κριθεί». Αυτά... και ας αφήσουν ήσυχο τον Θεοδωράκη και τους αποψινούς συνέδρους να βρουν τον δρόμο τους. Δεν μπορώ να φαντασθώ ότι ένα ισχυρό, πραγματικά Κεντρώο Κόμμα της Λογικής και της Αξιοπρέπειας θα κάνει κακό στον τόπο. Τουλάχιστον όχι αν συγκριθεί με τα περασμένα και τα τωρινά.\nΠολιτικός εκβιασμός; Είναι έντονη η πίεση που ασκε...


Βουτήξτε τη γλώσσα στο μυαλό - Onsports.gr\nΣταύρος Κόλκας 08 Μαρτίου 2011, 18:07\nΒουτήξτε τη γλώσσα στο μυαλό\nΠολλές φορές ο ΠΑΟΚ είναι αυτοκαταστροφικός και σε αυτό συμβάλουν όλοι όσοι κινούνται μέσα ή γύρω του. Εγώ θα περιγράψω μία κατάσταση και ο Θεός - σας - βοηθός.\nΟ Ζαγοράκης που είναι η κεφαλή, έχει να αντιμετωπίσει πρώτον – και βασικότερο – την κακή του επιλογή από το περασμένο καλοκαίρι στο θέμα προπονητή. Τα άσχημά του αντανακλαστικά για την ακρίβεια, αφού πίστευε πως ο Φερνάντο Σάντος να μείνει.\nΒιαστικά ο ίδιος και στη συνέχεια ο Βρύζας, προχώρησαν στην αναζήτηση του αντικαταστάτη του, χωρίς να πετύχουν πολλά. Η αλήθεια είναι πως ο Χάβος του έκατσε και μέχρι πρότινος το πήγαινε καλά το καράβι. Μέχρι που οι 14 παίκτες που χρησιμοποιούσε έσκασαν.\nΜέσα σε αυτή την κατάσταση, ο Ζαγοράκης έχει να αντιμετωπίσει και τους επικριτές του, εντός της ομάδας. Οπαδοί που θεωρούν πως κάτι συμβαίνει με το ερώτημα «που πήγαν τα λεφτά», τη στιγμή που η ΠΑΕ ΠΑΟΚ είναι η μόνη ομάδα που στις γενικές της συνελεύσεις αναλύει έσοδα – έξοδα, έχει 11 χιλιάδες μετόχους και μπορεί ο καθένας να ρωτήσει ό,τι γουστάρει.\nΑυτοί που επικρίνουν τον Ζαγοράκη, έχουν ως σημαία τον Βρύζα, οι οποίοι με το μυαλό τους θεωρούν δεδομένη την έλευση του Ζήση μετά την αποχώρηση του Ζαγοράκη το καλοκαίρι. Τον ίδιο τον Βρύζα βέβαια, δεν τον έχει ρωτήσει κανείς. Αν τον ρωτήσει η απάντηση που θα πάρει είναι αρνητική.\nΜε το μυαλό τους όλοι βγάζουν 21, αλλά επί της ουσίας, ο Ζαγοράκης αν αποχωρήσει το καλοκαίρι η λύση που θα εμφανιστεί δεν είναι ο Βρύζας. Μπορεί να είναι ο Γιώργος Καλύβας με τις όμορφες κατασκηνώσεις του, μπορεί να είναι ο Στέφανος Κατέρογλου, ο Πέτρος Καλαφάτης, ο Γιώργος Κασιμάτης. Ο Βρύζας δεν θα είναι.\nΤην ίδια στιγμή, ο Ζαγοράκης έχει να αντιμετωπίσει και τα όσα γίνονται στο ποδόσφαιρο. Ο ένας κατηγορεί τον άλλο για απειλές, κασέτες, μέσα στην ΕΠΟ ο Πιλάβιος ξεφωνίζεται από τον αναπληρωτή πρόεδρο Χατζηαποστόλου, οι διαιτητές έχουν μία γραμμή υποστήριξης συγκεκριμένων συμφερόντων και ο Ζαγοράκης, που δεν έχει ευρώ να διαθέσει κάτω από το τραπέζι, ακούει το ξεφωνητό απ' όλο τον ντουνιά για την παρασκηνιακή του αδυναμία. Όντως, κρίμα που ο ΠΑΟΚ δεν έχει νταβατζή πρόεδρο. Θα φροντίσω, επειδή ξέρω πέντε – έξι, να τους πω να αναλάβουν αυτοί.\nΠαράλληλα, οι κουβέντες που ανοίγονται από οπαδούς του ΠΑΟΚ είναι του στυλ «γιατί παίζει ο Χαλκιάς και όχι ο Κρέσιτς», «γιατί πήραμε τον Σαλπιγγίδη» ή «πως ο Ζαγοράκης πήρε τον Χάβο γιατί είναι κολλητός του». Οι απαντήσεις βέβαια είναι απλές, αλλά άντε τώρα να πείσεις κάποιον που έχει άλλη εντύπωση. Αυτή άλλωστε, είναι και η κατάρα του ποδοσφαίρου. Όλοι νομίζουν πως το ξέρουν. Είναι σα να πάω εγώ σε έναν χειρουργό και να του πω «άντε ρε καραγκιόζη. Μπάι πας είναι αυτό που έκανες»;\nΤην ίδια στιγμή η ομάδα παίρνει ισοπαλία με την ΑΕΚ πηγαίνουν τριάντα στο αεροδρόμιο να την αποθεώσουν, τρώει τέσσερα, τέσσερις μέρες μετά, πηγαίνουν τριάντα να την ξεφωνίσουν. Όχι όλους βέβαια. Κυρίως τους Έλληνες. Που σημαίνει αυτομάτως πως ο διαχωρισμός Ελληνες – ξένοι, δεν εμφανίζεται μόνο στην αποχή, αλλά και στην αντιμετώπιση που τυγχάνουν οι παίκτες από το κοινό.\nΘα μου πει κάποιος, γιατί τα γράφω όλα αυτά. Πιστεύω πως είναι η ώρα να σοβαρευτούμε όλοι. Να βουτήξουμε τη γλώσσα στο μυαλό μας και έπειτα να κάνουμε εκτιμήσεις για τα όσα βιώνουμε.\nΛάθη έγιναν, θα γίνονται και όσο δεν υπάρχουν πολλά χρήματα, οι πιθανότητες θα είναι με αυτά. Αλλά τουλάχιστον, ας φροντίσουμε να αποφεύγουμε καφενειακές κρίσεις που προσβάλουν όλους όσοι πέρασαν ή βρίσκονται στην ομάδα. Στο τέλος, άλλωστε, ξυρίζουν τον γαμπρό.\nΥΓ.: Έτσι όπως ήρθε το πράγμα, ο ΠΑΟΚ θα πρέπει να κερδίσει ό,τι παιχνίδι υπάρχει μπροστά του. Την επόμενη Τετάρτη το βράδυ, θα πρέπει να έχει κλειδώσει τον τελικό και βέβαια, θα πρέπει να είναι φαβορί εισόδου στη πεντάδα. Το πώς θα τα καταφέρει, δεν είναι δικιά μου υπόθεση, αλλά των στελεχών του.\nΥΓ1.: Διαβάζω την ανάγκη κάποιων, να πείσουν ότι η ομάδα τους είναι μεγαλύτερο μέγεθος από τον ΠΑΟΚ. Εγώ αυτό που λέω, είναι πως το μέγεθος δεν έχει και τόση σημασία, κάτι που φάνηκε και στην πρόσφατη εκπαιδευτική ταινία της Τζούλιας.


ΠΟΜΑΚΟΧΩΡΙΑ: Ιουνίου 2012\nΤα Πομακοχώρια των Κιμμερίων\nΟΡΕΙΝOI ΟΙΚΙΣΜΟΙ ΠΕΡΙΟΧΗΣ ΚΙΜΜΕΡΙΩΝ*\nΟρεινοί οικισμοί περιοχής Εράνου\nΑκολουθώντας το μονοπάτι που ξεκινά από τη ρεματιά στο ανατολικό άκρο του οικισμού των Κιμμερίων φτάνουμε σε μισή περίπου ώρα στον οικισμό Πλαγιά (Πέβα) σε υψόμετρο 320 μ. Ανηφορίζοντας προς την Πλαγιά συναντάμε τα ακόλουθα τοπωνύμια: Ντράτσενο, Να αλούλοβονο, Να τσιρίκανιε, Να κόσονο πουλιάνα, Να παζλάνανε, Να ρασβάνε, Να τσιν αλάνε, Να μπαρτσίνινε, Να κουκάνοβονο νίβο, Να κάμινενε. Σήμερα στον έρημο αυτό οικισμό σώζονται μόνο τα ερείπια δεκαπέντε περίπου σπιτιών. Η Πλαγιά το 1951 είχε 56 κατοίκους. Εδώ κατοικούσαν οι οικογένειες των Ντούραλη, Πασά, Πυριλή, Ταχήρ, Ντεμίρ, Κούρου. Στα βορειοδυτικά της πλαγιάς και στη θέση Καραχαλήλοβα βοντενίτσα υπάρχουν τα ερείπια παλιού νερόμυλου.\nΛίγο πιο πάνω από την Πλαγιά το μονοπάτι μας οδηγεί στο χωριό Λιβάδι. Όπως μας πληροφορεί και η ονομασία του χωριού, το χωριό (πομακικά Σλανβέ, τουρκικά Τσαγίρ μααλέ) βρίσκεται σε ένα λιβάδι σε υψόμετρο 430 μ. Ο πληθυσμός του χωριού ήταν 163 κάτοικοι το 1961 και μειώθηκε σε 35 κατοίκους το 1991 και σε 5 το 2001. Το Δημοτικό Σχολείο του Λιβαδίου έκλεισε το 1993. Στο πάνω μέρος του χωριού βρίσκεται ο χώρος που γίνεται το κουρμπάνι στις αρχές του Σεπτέμβρη και κάτω δεξιά το τζαμί και το σχολείο. Πιο δίπλα μια βρύση με δροσερό νερό. Ένα από τα φυτά που θα συναντήσουμε εδώ είναι το psélek που μυρίζει όπως το λεμονόχορτο. Οι ντόπιοι μας ενημέρωσαν για το Καλέ (φρούριο) της περιοχής. Το τοπωνύμιο «Μπαϊράκ» μας πληροφορεί πως πιθανότατα εκεί ανέμιζε παλαιότερα κάποια σημαία. Είναι τα μυτερά βράχια που προεξέχουν στην άκρη του χωριού. Ανάλογα φρούρια υπάρχουν προς τα ανατολικά δίπλα στο Πριόνι και πάνω από τα Φίλλια (περιοχή Κούκοβο) και προς τα ανατολικά πάνω από τα Κιμμέρια προς τα Πανέρια (σε υψόμετρο περίπου 520 μ.) καθώς και πάνω από την Ξάνθη (κορυφή Αυγό). Το Καλέ πάνω από τα Κιμμέρια έχει φρουριακό περίβολο 268 μ. με πύλη 1,20 μ. στη νότια πλευρά. Στην επιφάνεια του εδάφους διακρίνονται κυκλικά και τετράπλευρα κτίσματα. Οι αρχαιολόγοι πιστεύουν πως το φρούριο αυτό χρησιμοποιήθηκε στα Ελληνιστικά και Ρωμαϊκά χρόνια. Το φρούριο πάνω από τα Φίλλια προς τη Ρύμη έχει συνολικό περίβολο 241 μ. Εδώ βρέθηκαν ρωμαϊκά όστρακα αγγείων και κομμάτι από λίθινο πέλεκυ. Μέσα στο φρούριο υπάρχει δεξαμενή. Άλλα τοπωνύμια που συναντάμε κοντά στο Λιβάδι είναι Μπελ Κάμεν, Πόποβα, Αμπάρε (η κορυφή προς τα βόρεια πάνω από τα Βασιλικά), Ρεσίλκοβα, Όζιβα.\nΣτο Λιβάδι φτάνει σήμερα χωματόδρομος από τα Κιμμέρια.\nΤα Βασιλικά (Μπρουσόβα – υψ. 500 μ.) βρίσκονται λίγο πιο πάνω από το Λιβάδι. 57 κάτοικοι έμεναν εδώ το 1961 και 42 δέκα χρόνια μετά.\nΟ χωματόδρομος από τα Κιμμέρια διασχίζει ένα όμορφο πευκοδάσος. Σε δύο περίπου χλμ συναντάμε αριστερά μας ένα πλάτωμα στη θέση Ιμάμσκο νίβο. Εκεί υπάρχουν αρχαίοι τάφοι και μεγάλη πέτρινη περίφραξη. Πιθανόν πρόκειται για οχυρωματικά έργα καθώς η θέση έχει καλή οπτική επαφή με τα πεδινά. Στο χωράφι αυτό φύτευαν φασόλια και σίκαλη. Άλλη ονομασία της περιοχής είναι : «Να ραβνίνου λόζε». Το ρέμα Κουρού Ντερέ βρίσκεται από κάτω καθώς και η θέση Κούκοβο όπου καλλιεργούσαν αμπέλια. Λίγο πιο πάνω βρίσκεται η διασταύρωση στη βρύση Μπαϊράμ τσεσμέ. Στην περιοχή υπάρχουν τα απομεινάρια από τρεις νερόμυλους στις τοποθεσίες με την ονομασία Να Κάϊμπα βοντενίτσονο. Σύμφωνα με την παράδοση κτίστηκαν από κάποιον Καϊμπά από το χωριό Έρανος. Οι δύο νερόμυλοι βρίσκονται στο ρέμα αριστερά από τη βρύση Μπαϊράμ Τσεσμέ (υψ. 360 μ.). Από τη βρύση στρίβουμε δεξιά προς το ρέμα ακολουθώντας ένα μικρό χωματόδρομο για άλλα πενήντα μέτρα που μας οδηγεί σε μια νεώτερη βρύση που κτίστηκε από το Ζιμνάκ Χασάν σε ανάμνηση του γιου του Ζιμνάκ Φαρή, που σκοτώθηκε το 1990. Στον πρώτο μύλο φτάνουμε κατηφορίζοντας προς το ρέμα. Παρατηρούμε την πετρόκτιστη κατασκευή του αυλακιού που οδηγούσε το νερό στο μύλο περνώντας με πέτρινη γέφυρα το ρέμα. Η γέφυρα αυτή έχει καταρρεύσει. Ο δεύτερος μύλος βρίσκεται πιο πάνω από τη βρύση του Ζιμνάκ.Ο τρίτος μύλος του Καϊμπά βρίσκεται ψηλότερα, κοντά στην κορυφή Σολτούκοβα τσούκα.\nΠάνω από τη βρύση Μπαϋράμ τσεσμέ, σε απόσταση 2 χλμ βορείως των Κιμμερίων, υπάρχουν θεμέλια μεγάλου βυζαντινού ναού, που αναφέρεται στην τοπική παράδοση ως Αγία Μαρίνα. Πιο συγκεκριμένα κοντά σε ένα μαντρί (στη διασταύρωση του χωματόδρομου προς τα χωριά Λιβάδι και Έρανος) βρίσκονται τα θεμέλια μεγάλης εκκλησίας τα οποία υφίστανται συνεχώς το καταστροφικό έργο λαθρανασκαφέων, χωρίς οποιαδήποτε επέμβαση των αρμόδιων φορέων. Η γύρω περιοχή είναι γεμάτη μεγάλες τρύπες, που πρέπει να έγιναν με μεγάλα εκσκαπτικά μηχανήματα αλλά και εκσκαφές τμημάτων του ίδιου του βυζαντινού ναού, τμήματα του οποίου έχουν καταστραφεί. Η περιοχή είναι γεμάτη από κεραμικά αλλά και σκαλιστές πέτρες. Σημειώνουμε πως τα τοπωνύμια της γύρω περιοχής (Πόποβα= του παπά, Τσόρκβα= εκκλησία κλπ) καθώς και τα πάμπολλα ερείπια μνημείων (όπως το μεγάλο αρχαίο φρούριο στη θέση Καλέ, ερείπια αρχαίων τάφων στη θέση Ζάϊτσεβο), ληνών, χαραγμάτων, εκκλησιών (όπως στη θέση Όζιβα πλησίον Λιβαδίου) και παλαιών εγκαταλελειμμένων οικισμών (όπως στη θέση Μπαζόβα) μαρτυρούν έντονη χριστιανική παρουσία σε περιοχές όπου υπάρχουν σήμερα πομάκικοι ορεινοί οικισμοί. Είναι πιθανόν τα βυζαντινά ευρήματα της ορεινής περιοχής Κιμμερίων να συνδέονται με τα χρόνια πριν τον εξισλαμισμό των Πομάκων της Ροδόπης. Σημειωτέον ότι η περιοχή μας γειτνιάζει με την μοναστική κοινότητα του Παπικίου όρους αλλά και με τις βυζαντινές μονές της Ξάνθης (Παναγία Καλαμού, Αρχαγγελιώτισσα, Μ.Ταξιαρχών). Πιστεύουμε πως η ανάληψη δράσης εκ μέρους σας για τη σωτηρία της βυζαντινής εκκλησίας της Αγίας Μαρίνας πρέπει να γίνει επειγόντως, πριν την ολοκληρωτική καταστροφή της από τους αρχαιοκάπηλους.\nΣυνεχίζοντας το χωματόδρομο από τη βρύση Μπαϋράμ τσεσμέ προς το Λιβάδι φτάνουμε στη βρύση στη θέση Σκόκα. Ακολουθώντας από εκεί το ρέμα προς τα πάνω βρίσκουμε στη θέση Να Μπρασκαλόνο έναν εντυπωσιακό καταρράκτη, άγνωστο σε πολλούς. Πιστεύουμε ότι θα άξιζε το Δασαρχείο Ξάνθης να φτιάξει ένα μονοπάτι πρόσβασης για τον όμορφο αυτό καταρράκτη.\nΑνεβαίνοντας από το Λιβάδι προς την Πόρτα, στη βρύση της θέσης Να Καϊμπούτσκονο στρίβουμε αριστερά για το Ανθηρό. Πριν στρίψουμε προς το Ανθηρό συναντάμε δύο θέσεις μουσουλμανικών νεκροταφείο. Το παλαιότερο είναι μεγάλο και περιφραγμένο. Ξεχωρίζουν στο κέντρο τετράγωνοι τάφοι με μεγάλες πλάκες που έχουν αραβικές επιγραφές. Δύο από τις πλάκες έχουν αραβική χρονολογία 1222 (1807 μ.Χ.). Στο πιο κάτω νεκροταφείο μία πλάκα έχει χρονολογία 1254 (1837 μ.Χ.). Το Ανθηρό (Ιχτιάρ Μαχαλά – υψ. 630 μ.) είχε 52 κατοίκους το 1920 και 103 το 1961. Αν και στην απογραφή του 2001 αναγράφεται ως έρημο υπάρχουν αρκετοί κάτοικοι που έρχονται και μένουν εδώ για μεγάλο χρονικό διάστημα και φεύγουν μόνο κάποιο διάστημα το χειμώνα. Το Δημοτικό Σχολείο του Ανθηρού έκλεισε το 1989-90. Τα τοπωνύμια στην περιοχή είναι Να μετλίνοβο και Να μέριβονο. Στο Ανθηρό συναντάμε τέσσερα επίθετα: Τοπ, Όνμπαση, Μαλκότς, Μπάμπα, Καράοσμαν. Το όνομα Μπάμπα είναι παρατσούκλι που είχε δοθεί στα μέσα του 190υ αιώνα στον πατέρα του Ρεφίκ Μπάμπα, ο οποίος ήταν φύλακας στα αμπέλια (τουρκικά το αμπέλι ονομάζεται bağ) της περιοχής, κάτι σαν αγροφύλακας.Το τζαμί ανακατασκευάστηκε το 2004. Το παλιότερο σπίτι του Ανθηρού ανήκει στον Μαλκότς Χασάν και βρίσκεται λίγο πιο πάνω από το τζαμί. Το Ανθηρό ήταν το πρώτο χωριό στο οποίο μετεγκαταστάθηκαν οι κάτοικοι από το Στάρονο Σέλο μετά την αρρώστια που είχε πέσει. Μετά το 1958 άρχισε η μετανάστευση προς τη Γερμανία και μετά το 1967 προς την Αθήνα. Το σχολείο έκλεισε το 1989-90. Το 1983-4 φοιτούσαν εδώ 23 μαθητές και την αμέσως επόμενη χρονιά 12 μαθητές.\nΤο χωριό Έρανος (πομακ. Στάρο Σέλο, τουρκ. Οτμάν Γιερί) βρίσκεται σε υψόμετρο 570 μ. Το 1920 ζούσαν εδώ 292 κάτοικοι, 348 το 1940 και 186 το 1981. Έκτοτε απογράφεται ως ακατοίκητος οικισμός γιατί τους χειμερινούς μήνες (που γίνεται η απογραφή) οι κάτοικοί του μένουν στην περιοχή Κιμμερίων. Όμως, από την άνοιξη και μετά πολλοί επιστρέφουν και αρκετά σπίτια έχουν επιδιορθωθεί τα τελευταία χρόνια. Την τελευταία Κυριακή του Σεπτέμβρη διοργανώνεται εδώ μεγάλο κουρμπάνι μπροστά στο τζαμί του χωριού.\nΤο Πριόνι (υψ. 680 μ.) είχε 185 κατοίκους το 1961 και 229 το 1981. Έκτοτε οι κάτοικοι άρχισαν να κατεβαίνουν μαζικά στις πόλεις. Το Πριόνι πήρε το Πομάκικο όνομά του Κιόστρα από το ομώνυμο αρωματικό φυτό που αφθονούσε στην περιοχή. Τριγύρω βρίσκουμε επίσης φουντουκιές (läski) και φραουλιές (zunítsi). Οι κάτοικοι καλλιεργούσαν κρεμμύδια, φασόλια, πατάτες. Στην είσοδο του χωριού ένα σπίτι με αυλή (ubílok) περιφραγμένη με ξύλα (tukát)\nΤο χωριό είναι κυριολεκτικά κυκλωμένο από μεσέδες (δρυς-góram). Tα σπίτια είναι κτισμένα από γρανίτη Sin kámen) συνήθως χωρίς χαγιάτι, καθώς ήταν διαφορετική η χρήση της κατοικίας στην περιοχή (ανάπτυξη κτηνοτροφίας και απουσία καπνοκαλλιέργειας).\nΣτο παλιό φρούριο (καλέ) δίπλα στο Πριόνι βρίσκουμε σκορπισμένα δεκάδες σπασμένα κεραμικά. Η θέα από το καλέ της Κιόστρας (υψ. 681 μ.) είναι καταπληκτική. Όλος ο κάμπος στα πόδια μας σα να βρισκόμαστε πάνω σε αεροπλάνο. Προς τα ανατολικά απλώνονται μπροστά μας με τη σειρά τα χωριά Σέλερο, Φίλια, Σήμαντρα, Σούνιο, Αμαξάδες. Πιο κάτω προς τη Λίμνη Βιστονίδα βλέπουμε το Βελοχώρι, το Γρήγορο, το Σέλινο, το Πολύσιτο, τη Συδινή. Tεράστιοι ογκόλιθοι είναι σπαρμένοι παντού σχηματίζοντας συχνά μικρές κουφάλες (péstire) που χρησιμεύουν για καταφύγιο από τη βροχή. Mας αναφέρθηκε ότι στην περιοχή είχε βρεθεί ένα αγαλματίδιο με αναπαράσταση της μορφής του Ηρακλή. Στα ανατολικά του χωριού προς τη Ρύμη λειτουργούσε νερόμυλος. Στα τοπωνύμια της περιοχής συμπεριλαμβάνονται τα παρακάτω: Kρούσοβο, Σλήβονο, Τσούκοβο, Λίποβο, Γιερ Κιοπρύ, Παντίνονο. Το Δημοτικό Σχολείο του Πριονίου έκλεισε το 1990.\nΗ Πόρτα (Παρτόκοβα- υψ. 700 μ.) είναι από τα χωριά της περιοχής που αρχίζουν να ξαναζωντανεύουν καθώς πολλοί παλιοί κάτοικοι επισκευάζουν τα σπίτια τους. Κάθε Σαββατοκύριακο είναι ανοιχτό στην Πόρτα ένα ταβερνάκι με καταπληκτική θέα όλο τον κάμπο της Ξάνθης. Ο πληθυσμός της Πόρτας είχε την ακόλουθη εξέλιξη: 1920:99, 1940:252, 1971:237, 1991:8 κάτοικοι. Το Δημοτικό Σχολείο της Πόρτας έκλεισε το 1985.\nΗ πληθυσμιακή εξέλιξη των ορεινών οικισμών της περιοχής Κιμμερίων\nσύμφωνα με τα επίσημα στοιχεία της ΕΣΥΕ\n* Από το βιβλίο των Α.Χ.Δομτζίδη & Ν.Θ.Κόκκα «Καταγράφοντας ζωντανές μνήμες στα Κιμμέρια Ξάνθης». Κιμμέρια 2006. έκδοση του Πολιτιστικού Συλλόγου Κιμμερίων «Ο Αμφέραος».\nΤο βιβλίο διατίθεται στα Κιμμέρια, στα γραφεία του Πολιτιστικού Συλλόγου.\nΑναρτήθηκε από Νικόλαος Θ. Κόκκας στις 12:07 π.μ.\nΕτικέτες ΒΑΣΙΛΙΚΑ, ΕΡΑΝΟΣ, ΚΙΜΜΕΡΙΑ, ΛΙΒΑΔΙ, ΠΟΡΤΑ, ΠΡΙΟΝΙ, ΦΩΤΟΓΡΑΦΙΕΣ, ΧΑΡΤΕΣ\nΠομάκικο Δελτίο Ειδήσεων 23 Ιουνίου 2012\nΜε τον Πομάκο δημοσιογράφο Σεμπαϊδήν Καραχότζα\nΑναρτήθηκε από Νικόλαος Θ. Κόκκας στις 11:48 μ.μ.\nΕτικέτες ΠΟΜΑΚΙΚΟ ΔΕΛΤΙΟ ΕΙΔΗΣΕΩΝ\nΠομάκικο Δελτίο Ειδήσεων 21 Ιουνίου 2012\nΑναρτήθηκε από Νικόλαος Θ. Κόκκας στις 11:42 μ.μ.\nΠομάκικο Δελτίο Ειδήσεων -20 Ιουνίου 2012\nΠομάκικο Δελτίο Ειδήσεων 20 Ιουνίου 2012\nΑναρτήθηκε από Νικόλαος Θ. Κόκκας στις 11:33 μ.μ.\nΤα Πομακοχώρια του Σουνίου Ξάνθης\nΠετρόκτιστο σπίτι στα Άσκυρα Ξάνθης\nΆσκυρα Ξάνθης (δεξιά το κτήριο του Δημοτικού Σχολείου)\nΗ περιοχή Ασκύρων, αν και διοικητικά συνδέονταν με την κοινότητα Κιμμερίων, από άποψη συγγενειών και γλωσσικού ιδιώματος συνδέεται περισσότερο με την περιοχή Σατρών. Στην ευρύτερη περιοχή που βρίσκονται τα Άσκυρα (Χαν Μααλέ) εντάσσονται πολλοί μικροί μαχαλάδες. Ανάμεσά τους οι μικροί οικισμοί Τζαφέρ Μαχαλά, Αμπαρτζή Ντερέ, Κετίκιο (Κεντίκ κιόη), Γιογκαλού Κεντίκ (Πομακικά: Πρέβαλεν), Κοτζά Χασάν, Μέσα στα Άσκυρα λειτουργεί ακόμα ένα παραδοσιακό καφενείο. Ο ιδιοκτήτης του, ο Φερχάτ Αλή Αφέντη (ο οποίος παίζει πολύ καλή γκάιντα) το ανοίγει πάντοτε τα Σαββατοκύριακα και πολλοί επισκέπτες σταματούν εκεί για να απολαύσουν το καφεδάκι ή το αναψυκτικό τους σε ένα μέρος με θαυμάσια θέα. Το Δημοτικό Σχολείο Ασκύρων λειτουργούσε στα Άσκυρα μέχρι το 1992. Ο πληθυσμός στα Άσκυρα (Χαν μααλέ-υψ.600 μ.) το 1961 ήταν 124 άτομα για να μειωθεί το 1991 σε 22.\nΠετρόκτιστη καμινάδα στα Άσκυρα\nΠέτρινη βρύση (πομακικά:μπαρούγα) στα Άσκυρα\nΤο Κετίκιο (Ισαϊν Κεντίκ) είναι σε υψόμετρο 560 μ. Ο πληθυσμός του το 1961 ήταν 130 άτομα για να μειωθεί το 1981 σε 39. Δημοτικό σχολείο λειτουργούσε και στο Κετίκιο αλλά έκλεισε το 1980 με πέντε μαθητές.\nΣε όλα τα χωριά γύρω από τα Άσκυρα η βλάστηση είναι πλούσια. Κυριαρχούν βέβαια οι βελανιδιές, τα πουρνάρια, οι δαμασκηνιές, οι καρυδιές. Από τα Άσκυρα ο δρόμος διακλαδίζεται. Αν ακολουθήσουμε το δρόμο προς τα αριστερά φτάνουμε σε δέκα λεπτά στο Αλικοχώρι στρίβοντας προς τα δεξιά στο περιφραγμένο νεκροταφείο που βρίσκουμε στο δρόμο. Αν συνεχίσουμε ευθεία περνάμε το ρέμα και ο δρόμος μας οδηγεί αριστερά προς τη Ρύμη και δεξιά προς το Κετίκιο. Αν ακολουθήσουμε το δεξιό δρόμο από τα Άσκυρα φτάνουμε σε λίγο στον οικισμό Γιογκαλού Κεντίκ. Ο δρόμος από εκεί συνεχίζει μέχρι το Τέμενος και τις Σάτρες.\nΓια να φτάσουμε στο Αλικοχώρι (Αλή Κεχαγιά, υψ. 620 μ.) στρίβουμε προς τα δεξιά στο περιφραγμένο νεκροταφείο που βρίσκουμε στο δρόμο που κατηφορίζει από τα Άσκυρα. Το Αλικοχώρι το 1961 είχε 57 κατοίκους και το 1981 24, οι οποίοι φαίνεται να το εγκατέλειψαν μετά. Τα τελευταία χρόνια υπάρχει και εδώ η τάση οι παλιοί κάτοικοι να επιστρέφουν για να επιδιορθώσουν τα χαλασμένα σπίτια.\nΤο Γιαλιστερό (Καράτζαλαρ) είχε 85 κατοίκους το 1971 οι οποίοι μειώθηκαν σε 7 το 2001. Το Δημοτικό Σχολείο του Γιαλιστερού έκλεισε το 1985-6.\nΤο Υδροχώρι (Σουλουτζά Ντερέ) έχει μέσο υψόμετρο 520 μ. Οι 408 κάτοικοί του το 1940 μειώθηκαν το 1961 σε 258 και το 1991 σε 12. Το Δημοτικό Σχολείο του Υδροχωρίου έκλεισε το 1988.\nΤο Ζαφείριο (Αμπαρτζή Ντερέ) βρίσκεται κοντά στα Άσκυρα σε υψόμετρο 660 μ. Ο πληθυσμός του ήταν 100 κάτοικοι το 1961 και 39 το 1981. Έκτοτε απογράφεται ως ακατοίκητο.\nΤο Μεγαλοχώρι (Κοτζά Χασάν) είχε το 1961 48 κατοίκους. Στις προηγούμενες απογραφές δεν αναγράφεται, προφανώς γιατί ο πληθυσμός του ενσωματώνονταν στα Άσκυρα.\nΤο Πελεκητό (Καρά Τσικούρ) βρίσκεται σε υψόμετρο 540 μ. Οι 72 κάτοικοί του το 1961 μειώθηκαν το 2001 σε 4. Το Δημοτικό Σχολείο του Πελεκητού έκλεισε το 1986.\nΟ Λίβας (Αϊβατζικ, Ντούνγε – υψ. 580 μ.) βρίσκεται ανάμεσα στα Κιμμέρια και τον Κένταυρο. Μπορούμε να πάμε εκεί και από τον Κένταυρο και από τα Μοναστήρια της Ξάνθης. Ο πληθυσμός του Λίβα ήταν 139 άτομα το 1920 και 51 άτομα το 1951. Από τότε και μετά θεωρείται έρημος. Στο χωριό λειτουργούσε παλαιότερα τζαμί το οποίο πρόσφατα ανοικοδομήθηκε.\nΟ Τεκές "Γκελίν Μεζάρ"(Ο τάφος της νύφης) κοντά στα Άσκυρα\nΟ Φεράτ Αλή Εφέντη, παραδοσιακός μουσικός\nκαι κατασκευαστής μουσικών οργάνων\nΗ εξέλιξη του πληθυσμού στα πομακοχώρια της περιοχής Σουνίου Ξάνθης\nσύμφωνα με τα στοιχεία της ΕΣΥΕ\nΑναρτήθηκε από Νικόλαος Θ. Κόκκας στις 10:56 μ.μ.\nΕτικέτες ΑΛΙΚΟΧΩΡΙ, ΑΣΚΥΡΑ, ΓΙΑΛΙΣΤΕΡΟ, ΖΑΦΕΙΡΙΟ, ΚΕΤΙΚΙΟ, ΛΙΒΑΣ, ΜΕΓΑΛΟΧΩΡΙ, ΠΕΛΕΚΗΤΟ, ΥΔΡΟΧΩΡΙ, ΦΩΤΟΓΡΑΦΙΕΣ\nΣτο Χρυσό της Σμίνθης\nΔημοτικό Σχολείο στο Χρυσό το 1996\n(φωτογραφία από το λεύκωμα του Δ' Σώματος Στρατού\n"Οδοιπορικό στα Πομακοχώρια" 1996)\nΑναρτήθηκε από Νικόλαος Θ. Κόκκας στις 10:47 μ.μ.\nΕτικέτες ΣΜΙΝΘΗ, ΦΩΤΟΓΡΑΦΙΕΣ, ΧΡΥΣΟ\nΤα Μελίβοια από ψηλά\nΤο χωριό Μελίβοια από ψηλά\nΑναρτήθηκε από Νικόλαος Θ. Κόκκας στις 10:44 μ.μ.\nΕτικέτες ΜΕΛΙΒΟΙΑ, ΦΩΤΟΓΡΑΦΙΕΣ\nΠαλιό σουλτανικό έγγραφο από την Κοτύλη\n(από το λεύκωμα του Δ' Σώματος Στρατού\nΕτικέτες ΙΣΤΟΡΙΑ ΠΟΜΑΚΩΝ, ΚΟΤΥΛΗ\nΠανοραμική όψη του χωριού Κίδαρις\nστα ελληνοβουλγαρικά σύνορα\nΑναρτήθηκε από Νικόλαος Θ. Κόκκας στις 10:39 μ.μ.\nΕτικέτες ΚΙΔΑΡΙΣ, ΦΩΤΟΓΡΑΦΙΕΣ\nΟ Κένταυρος από ψηλά\nΑναρτήθηκε από Νικόλαος Θ. Κόκκας στις 10:35 μ.μ.\nΕτικέτες ΚΕΝΤΑΥΡΟΣ, ΦΩΤΟΓΡΑΦΙΕΣ\nΟΙ Άνω Θέρμες από ψηλά\nΑναρτήθηκε από Νικόλαος Θ. Κόκκας στις 10:34 μ.μ.\nΕτικέτες ΘΕΡΜΕΣ, ΦΩΤΟΓΡΑΦΙΕΣ\nΦωτογραφίες της Μύκης το 1996\nΑπό το βιβλίο Ὁδοιπορικό στα Πομακοχώρια". 1996 , έκδοση:Δ' Σώμα Στρατού.\nΘρησκευτική γιορτή στη Μύκη\nΚορίτσια της Μύκης με την παραδοσιακή ενδυμασία τους\nΚορίτσια στη Μύκη\nΗ Μύκη από ψηλά το 1996\nΑναρτήθηκε από Νικόλαος Θ. Κόκκας στις 10:26 μ.μ.\nΕτικέτες ΓΙΟΡΤΕΣ, ΜΥΚΗ, ΦΩΤΟΓΡΑΦΙΕΣ\nΤο 1996 εκδόθηκε από το Δ' Σώμα Στρατού ένα όμορφο λεύκωμα με πλούσιο φωτογραφικό υλικό. Τίτλος του:"Οδοιπορικό στα Πομακοχώρια".\nΤην έκδοση προλογίζει ο τότε διοικητής του Δ'Σώματος Στρατού Δημήτριος Δήμου. Στις 161 σελίδες του το λεύκωμα περιλαμβάνει ένα ταξίδι στα πομακοχώρια της Ξάνθης μαζί με ενδιαφέροντα στοιχεία και ντοκουμέντα για την ιστορία των Πομάκων.\nΑναρτήθηκε από Νικόλαος Θ. Κόκκας στις 10:18 μ.μ.\nΤο "Αχριάν τζαμί" της Παλιάς Πόλης της Ξάνθης\nΤο 2009 εκδόθηκε από την Ιερά Μητρόπολη Ξάνθης και Περιθεωρίου και τη Μουφτεία Ξάνθης ο ογκώδης τόμος με τίτλο: "Θρησκευτικά Μνημεία στο νομό Ξάνθης". Πρόκειται ένα συλλογικό έργο σε δύο γλώσσες (ελληνικά-αγγλικά) το οποίο επιμελήθηκε ο δρ. Γεώργιος Τσιγάρας.\nΣτο βιβλίο περιλαμβάνονται εκτενείς αναφορές στα μουσουλμανικά μνημεία του νομού Ξάνθης. Το κείμενο που σχετίζεται με τα μουσουλμανικά τεμένη συνέγραψαν οι Εμίν Σερίφ (θεολόγος-απόφοιτος του Ισλαμικού Πανεπιστημίου της Μεδίνας) και Γιασάρ Σερήφ Δαμάντογλου (διδάκτορας Ισλαμικού δικαίου του Πανεπιστημίου του Καΐρου).\nΑπό το έξοχο αυτό βιβλίο επιλέξαμε να παρουσιάσουμε ορισμένες μόνο σελίδες, αυτές που αναφέρονται σε ένα ιστορικό τέμενος της Παλιάς Πόλης της Ξάνθης, το Αχριάν Τζαμί.\nΑναρτήθηκε από Νικόλαος Θ. Κόκκας στις 6:42 μ.μ.\nΕτικέτες ΑΡΧΙΤΕΚΤΟΝΙΚΗ, ΙΣΤΟΡΙΑ, ΤΕΜΕΝΗ\nΟι Πομάκοι τη δεκαετία του 1960 - Φωτογραφικό αρχείο Πέτρου Θεοχαρίδη\nΟ Πέτρος Θεοχαρίδης εργάστηκε ως δάσκαλος στα Πομακοχώρια της ορεινής Ξάνθης κατά τη δεκαετία του 1960. Επί πολλά έτη αγωνίστηκε να καταγράψει τη γλώσσα, την ιστορία, τα ήθη και τα έθιμα των Πομάκων. Το έργο του εκδόθηκε μετά το 1995 από το Πολιτιστικό Αναπτυξιακό Κέντρο Θράκης (ΠΑΚΕΘΡΑ) και από τις εκδόσεις "Αίγειρος".\nΣημαντικό τμήμα των καταγραφών του Πέτρου Θεοχαρίδη αποτελεί το ηχητικό και το φωτογραφικό του αρχείο. Επί μια δεκαετία ο ακούραστος δάσκλος και ερευνητής αποτύπωνε με τη φωτογραφική του μηχανή σπάνια στιγμιότυπα από την καθημερινή ζωή των Πομάκων. Ένα τμήμα του μοναδικού αυτού αρχείου βρίσκεται δημοσιευμένο στο προσωπικό ιστολόγιο του Πέτρου Θεοχαρίδη (http://peripomakon.blogspot.gr/) απ' όπου αναδημοσιεύουμε ένα μικρό δείγμα.\nΕχίνος - Αναχώρηση υποψήφιων χατζήδων για προσκύνημα στη Μέκκα\nΠομακόπουλα με τις παραδοσιακές τους στολές\nΥπεραιωνόβιος Πομάκος στο Καλότυχο\nΟικογένεια στο καπνοχώραφο\nΠαιδάκια μεταφέρουν νερό\nΠομάκος παίζει φλογέρα (πιστέλκα) στη Μύκη\nΠομακοπούλες χορεύουν αντικρυστά\nΚούνιες στο Εντρελέζ\nΓάμος στο Κότινο\nΤο ξύρισμα του γαμπρού\nΠορεία στα βουνά\nΑναρτήθηκε από Νικόλαος Θ. Κόκκας στις 10:34 π.μ.\nΕτικέτες ΕΧΙΝΟΣ, ΚΟΤΙΝΟ, ΜΥΚΗ, ΦΩΤΟΓΡΑΦΙΕΣ\nΟι Πομάκοι τη δεκαετία του 1960 - Φωτογραφικό αρχε...\nΟι Πομάκοι Έλληνες\nΒιβλιοκρισία: Παναγιώτη Παπαδημητρίου «Οι Πομάκοι ...\nΠώς ψήφισαν οι Πομάκοι -Αποτελέσματα στο Δήμο Μύκη...\nΒιβλιοκρισία: Κωστής Α. Τσιούμης, Η Μουσουλμανική ...\nΟ Χριστιανισμός, οι Πομάκοι και η Ελλάδα\nΚρούσματα κλοπών στα πομακοχώρια\nΟι Έλληνες Πομάκοι στη Γαλλία\nΤι σημαίνει "Πομάκοι" και τι "Αχριάνοι";\nΟι πρώτες ιστορικές αναφορές για τους Πομάκους\n"Μουσουλμανικά Μνημεία της Θράκης"\nΟι Πομάκοι της Βουλγαρικής Ροδόπης\nΤο ελληνικό Υπουργείο Εξωτερικών για τη Μουσουλμαν...


ΣΥΡΙΖΑ : Ο πρωτοεμφανιζόμενος υπουργός βγήκε να μας πει ότι τα έχουν κάνει όλα καλά - News Trend\nΑρχική Πολιτική ΣΥΡΙΖΑ : Ο πρωτοεμφανιζόμενος υπουργός βγήκε να μας πει ότι τα έχουν...\nΣχόλιο ειρωνείας του ΣΥΡΙΖΑ για την εμφάνιση του υπουργού Υγείας Βασίλη Κικίλια, που εξαπέλυσε μάλιστα επίθεση στην αξιωματική Αντιπολίτευση.\nΚαλωσορίζουμε τον εξαφανισμένο Υπουργό Υγείας κ. Κικίλια, που μετά από 8 μήνες πανδημίας, βγήκε επιτέλους σήμερα στην ενημέρωση των πολιτών. Οποιαδήποτε συσχέτιση της παρουσίας του άρον – άρον μετά την πρόταση του Προέδρου του ΣΥΡΙΖΑ-Προοδευτική Συμμαχία κ. Τσίπρα για υπουργό υγείας κοινής αποδοχής είναι απολύτως συμπτωματική. Όπως και το άγχος του να κάνει αντιπολίτευση στην αντιπολίτευση και όχι να παρουσιάσει έστω και τώρα κάποιο σχέδιο ενίσχυσης του ΕΣΥ.\nΣτην παρθενική του εμφάνιση μετά 8 μήνες, δεν βρήκε μισή λέξη να πει για την εγκληματική αδράνεια της κυβέρνησης.\nΓια τη μείωση αντί για αύξηση του προσωπικού που υπηρετεί στο ΕΣΥ κατά 6.000 ανθρώπους σε σχέση με το 2019 που δεν υπήρχε πανδημία. Αντί για μόνιμες προσλήψεις σε Υγειονομικό προσωπικό, Γιατρούς και Νοσηλευτές, καλεί Ιδιώτες να συμμετέχουν στην καταπολέμηση της πανδημίας, με παράλληλη λειτουργία των ιδιωτικών τους Ιατρείων. Για την ασφυξία των νοσοκομείων και των ΜΕΘ. Για την πρωτοφανή ανεπάρκεια, ακόμα και στις 50 ΜΕΘ που δώρισε η Βουλή, δηλ. ο Ελληνικός Λαός, να λειτουργούν μόλις οι 9 λόγω έλλειψης προσωπικού. Για τις ατέλειωτες παλινωδίες και αντιφάσεις, για τον ομολογημένο εφησυχασμό της κυβέρνησης. Και τίποτα φυσικά για τα πρακτικά της Επιτροπής που η κυβέρνησή του συνεχίζει να κρύβει.\nΠροηγούμενο άρθροΑναστολή Λειτουργίας Τμημάτων Νηπιαγωγείου Παραλίας Αυλίδας\nΕπόμενο άρθροΑναστέλλεται η λειτουργία των οργάνων αθλητικών εγκαταστάσεων δήμου Χαλκιδέων


Είναι εφικτή η συγκρότηση του «προοδευτικού μετώπου»; - Σπύρος Λυκούδης\nΕίναι εφικτή η συγκρότηση του «προοδευτικού μετώπου»;\nΑυτές τις μέρες, με αφορμή δηλώσεις στελεχών του ΣΥΡΙΖΑ, με άρθρα έγκριτων δημοσιογράφων και πολιτικών στελεχών, αλλά και με ευρύτερο σχολιασμό που δεν του έλλειψε ο οξύς αντιπαραθετικός λόγος, επανέκαμψε το ζήτημα που βρισκόταν πάντα στο κέντρο του ενδιαφέροντος – και πως θα μπορούσε να μην βρίσκεται – των πολιτών του ευρύτερου χώρου της κεντροαριστεράς.\nΤο ζήτημα δηλαδή της συγκρότησης ενός μεγάλου προοδευτικού χώρου, μιας μεγάλης δημοκρατικής,αριστερής, μεταρρυθμιστικής παράταξης.\nΗ παταγώδης διάψευση της επαγγελίας ουτοπικών λύσεων από τον ΣΥΡΙΖΑ, τα αποτελέσματα μιας απολύτως αδιέξοδης πολιτικής την τριετία που πέρασε με κορυφαίο το καταστροφικό 2015, και η κακομεταχείριση και αυτάρεσκη ιδιοποίηση αριστερών ιδεών από μια αλαζονική κυβέρνηση που συγκροτήθηκε σε συμμαχία με ακραίους δεξιούς λαϊκιστές, είναι η μια όψη του πολιτικού νομίσματος σήμερα. Η άλλη όψη, μια Νέα Δημοκρατία που παρά τη νέα της ηγεσία δεν μπορεί να απεμπλακεί από τα συντηρητικά της χαρακτηριστικά και αναμένει απλώς να εισπράξει τη δυσαρέσκεια των πολιτών, χωρίς να επιδιώκει τη διεύρυνση της πολιτικής της επιρροής με την παραγωγή ιδεών για την έξοδο από την κρίση.\nΈτσι λοιπόν έχει εκ νέου οδηγηθεί μεγάλο τμήμα των πολιτών στην απαισιοδοξία και την αποστασιοποίηση, με τη συλλήβδην απαξίωση του πολιτικού συστήματος.\nΥποστηρίζεται σήμερα από διάφορες πλευρές ότι παρουσιάζεται η ευκαιρία να μετατραπεί αυτή η αρνητική στάση σε πλεονέκτημα αν αυτό το τμήμα των πολιτών το προσεγγίσουν και το οργανώσουν σε μια συμμαχία για την πρόοδο της χώρας, όσοι πιστεύουν στις μεγάλες αλλαγές.\nΜπορεί να υπάρξει μια τέτοια συνάντηση, ένα τέτοιο «προοδευτικό μέτωπο» με τη συμμετοχή και του ΣΥΡΙΖΑ; Ισχυρίζομαι ότι είναι εξαιρετικά δύσκολο. Ο ΣΥΡΙΖΑ δεν μπορεί σήμερα να εγκαταλείψει τις παθογένειες της γέννησής του, δηλαδή τον διάχυτο μαξιμαλισμό, τον λαϊκισμό, τις ακραίες «αντισυστημικές εξάρσεις». Έχω τοποθετηθεί για αυτό προ πολλού σε ανύποπτο χρόνο. Ο ΣΥΡΙΖΑ το 2010 γεννήθηκε και σφραγίστηκε με πολιτική κουλτούρα και συμπεριφορά που δύσκολα μετεξελίσσεται. Αυτό που θα ευχόμουν είναι μια εκρηκτική αλλαγή στο εσωτερικό του που με τη σειρά της θα διαμόρφωνε βεβαίως άλλες καταστάσεις στο σύνολο του χώρου.\nΑυτό όμως είναι αδύνατο όσο κυβερνά. Η πολιτική έχει καλώς ή κακώς σκληρές πλευρές. Η μετεξέλιξη του ΣΥΡΙΖΑ και όλα όσα θα την συνοδεύσουν, αν υπάρξει, περνάει μέσα από την εκλογική – πολιτική του ήττα.


Υπερεκτιμημένο - Κριτικές για Favie Suzanne Hotel, Χώρα της Τήνου, Ελλάδα - Tripadvisor\nΥπερεκτιμημένο - Favie Suzanne Hotel\nΕπισκέφτηκα το ξενοδοχείο κ βάση της τιμης που μου είχα πει τηλεφωνικώς πίστεψα ότι θα έχει το κάτι παραπάνω από τα αλλά που μου έδιναν καλύτερη τιμή.....ΜΥΘΟΣ!\nΚαθαρό μεν αλλά μέχρι εκεί...η πισίνα εγκατάλειψη , το δωμάτιο καθαρό αλλά μέτριο σε όλα τα αλλά, η πετσέτες γαργιασμενες, το πρωινό χάλια, ρεσεψιόν ανύπαρκτη γενικά υπερεκτιμημένο ...δεν θα το επέλεγα για άλλη φορά!\nΡωτήστε το χρήστη PALLADIUM189430 για το Favie Suzanne Hotel\n1,9 χλμ. από Favie Suzanne Hotel\n2,4 χλμ. από Favie Suzanne Hotel\n0,8 χλμ. από Favie Suzanne Hotel\n4,3 χλμ. από Favie Suzanne Hotel\n1,3 χλμ. από Favie Suzanne Hotel\n4,6 χλμ. από Favie Suzanne Hotel\nΠολύ ακριβό για αυτά που προσφέρει!!!!\n100 ευρώ τη βραδιά για ένα δωμάτιο χωρίς μπαλκόνι με ένα μόνο παράθυρο, και χωρίς χώρο για να απλώσεις τις πετσέτες και τα μαγιό είναι πάρα πολλά. Το πρωινό μέτριο, χωρίς πολλές επιλογές. Τα σεντόνια και οι πετσέτες παλιά και δεν σου έδιναν την αίσθηση καθαριότητας. Το μπάνιο χρήζει ανακαίνισης, Η πισίνα μικρή. Στα θετικά το προσωπικό που ήταν εξυπηρετικό.\nΡωτήστε το χρήστη viv_rss για το Favie Suzanne Hotel\nΑπό τα καλύτερα ξενοδοχεία που έχω πάει!!\nΠεντακάθαρο άριστη εξυπηρέτηση και πρωινό με απίστευτη θέα,αρκετά καλή τοποθεσία πολύ κοντά στο κέντρο και στα μαγαζια,πολύ καλά οργανωμένα δωμάτια και δν μας έλειψε τίποτα θα το σύστηνα ανεπιφύλακτα!\nΡωτήστε το χρήστη ΜΑΡΚΕΛΛΑ Π για το Favie Suzanne Hotel\nΕυχαριστούμε, ΜΑΡΚΕΛΛΑ Π\nΠεράσαμε υπέροχα, η ατμόσφαιρα είναι πολύ ζεστή, οι άνθρωποι πολύ φιλόξενοι και χαμογελαστοί! Τα δωμάτια πεντακάθαρα και το πρωινό λαχταριστό!! Η τοποθεσία είναι ιδανική για βόλτες στην πόλη χωρίς αυτοκίνητο. Θα ξαναπάμε σίγουρα!\nΡωτήστε το χρήστη Voula P για το Favie Suzanne Hotel\nΕυχαριστούμε, Voula P\nΠανεμορφο ξενοδοχειο!!! Beautiful hotel!!\nΕνα πανεμορφο ξενοδοχειο με μοντερνα ατμοσφαιρα! Ωραια διακοσμημενα δωματια!Πολλοι ομορφοι ανθρωποι!!! Καταλληλο για φιλους παρεες κ ζευγαρια. Περασαμε υπεροχα κ σιγουρα θα ερθουμε ξανα το επομενο καλοκαιρι!!!\nΡωτήστε το χρήστη Vickychr για το Favie Suzanne Hotel\nΜείναμε στο favie Suzanne τις μέρες του Πάσχα. Καθαριοτα και ευγένεια απ το προσωπικό. Καλό πρωινό και πολύ βολική η τοποθεσία του ξενοδοχείου ιδίως για όσους δεν έχουν αυτοκίνητο και θέλουν να είναι στο κέντρο του νησιού. Το ξενοδοχείο διαθέτει πισίνα και μπαρ.\nΡωτήστε το χρήστη 118anthik για το Favie Suzanne Hotel


ΚΙΚΟΥΓΙΟ – GreenandHealth.gr\nPENNISETUM GLANDESTINUM, POACEAE\nΑειθαλές, πολυετές, έρπον, θερμόφιλο, εδαφοκαλυπτικό φυτό. Κατάγεται από τροπικές περιοχές της Α. Αφρικής.\nΣχηματίζει πυκνό και ανθεκτικό χλοοτάπητα. Πρέπει να κουρεύεται τακτικά. Τα φύλλα του μοιάζουν με των άλλων γρασιδιών. Είναι μεγαλύτερα και πλατύτερα. Επεκτείνεται ακτινωτά με έρποντες βλαστούς (στόλωνες) οι οποίοι ξεκινούν από το κέντρο του φυτού και ριζοβολούν και βλαστάνουν σε κάθε κόμπο. Ο ρυθμός ανάπτυξής του είναι πολύ γρήγορος. Κλείνει πολύ γρήγορα τα όποια κενά δημιουργηθούν.\nΔεν έχει ιδιαίτερες εδαφικές απαιτήσεις. Προτιμά ηλιαζόμενες θέσεις. Αντέχει σε πολύ περπάτημα. Αντέχει περισσότερο από άλλους χλοοτάπητες στην ξηρασία. Δεν αντέχει στις χαμηλές θερμοκρασίες. Τον χειμώνα, ανάλογα με την ποικιλία, στις περιοχές μας ξηραίνεται για λίγο ή περισσότερο και την άνοιξη αναβλαστάνει. Παγώνει στους –9 ο C.\nΧρησιμοποιείται σε ζεστές περιοχές σε ολόκληρο τον κόσμο ως χλοοτάπητας. Το προτιμούμε σε ζεστές περιοχές και σε περιοχές που μας ενδιαφέρουν το καλοκαίρι όπως εξοχικά.


Με σύννεφα και τοπικές βροχές ξεκινάει η καινούργια βδομάδα- Μικρή πτώση της θερμοκρασίας - Now24.gr\nΔευτέρα 5 Νοεμβρίου 2018: Καλημέρα και καλή βδομάδα. Για σήμερα αναμένονται νεφώσεις κατά περιόδους, ενώ λίγες τοπικές βροχές θα σημειωθούν στις Σποράδες, την Εύβοια, και πιθανώς στην Ανατολική Θεσσαλία, Στερεά και Πελοπόννησο. Κατά τη διάρκεια της νύχτας, η ορατότητα θα είναι τοπικά περιορισμένη. Οι συγκεντρώσεις σκόνης στην ατμόσφαιρα θα είναι ελαφρώς αυξημένες στα νότια.\nTags #βδομαδα #βροχές #θερμοκρασίας #καινούργια #μικροί #Ξεκινάει #Πτώση #σύννεφα #Τοπικές\n“Βούτηξαν” τρόφιμα από σουπερμάρκετ και τα μοίρασαν!


Mυστηριώδης πωλητής δενδρυλίων | Farmerama GR\nMυστηριώδης πωλητής δενδρυλίων\nΗ συζήτηση στο 'Γενικό αρχείο' ξεκίνησε από τον/την flyla78, 27/4/16.\nΈρχεται ένας πλανόδιος πωλήτης και φέρνει δενδρύλια!!\nΦυσικά θα σκάσω να μην το πω και αυτό, αυτός ο πλανόδιος πωλητής μας φέρνει σπάνια και ιδιαίτερα δενδρύλια που δεν υπάρχουν πιά. Αυτές είναι οι πληροφορίες που έχω συλλέξει προς το παρόν!! Ελπίζω να ισχύουν αυτές οι φήμες και να μην είναι απλά φήμες!!\nΤελευταία επεξεργασία: 18/4/16\nΑρέσει σε ath, vaso1963, giannissuper και 7 σε άλλους.\nΠαρα πολυ ωραια, ειδικα αν περιεχουν γαλα κατσικας και ζαχαροδεντρο.\nΜακαρι να εχεις δικιο flyla78.\nΑρέσει σε ioanna6929, misirli, toylaaaaa και 3 σε άλλους.\nΛέτε να δίνει δέντρα τούρμπο, σούπερ και λιπάσματος της Ζωζώς, όπως εκείνα που έδινε το "Δενδροστοιχία Εξπρές";;; Αυτό μάλιστα. Και το φιορινόδεντρο θα ήταν ωραίο, αλλά δεν πιστεύω ότι θα ξαναμπεί ποτέ στο παιχνίδι.\nΑρέσει σε fragesca, ath, maroula και 4 σε άλλους.\nΟ πλανόδιος πωλητής μας είναι κηπουρός, του αρέσει να ταξιδεύει και λατρεύει τα δενδρύλια. Οι προσφορές που φέρνει μαζί του είναι 8 δενδρύλια, 5 κοινά δένδρα, 2 λιγότερο κοινά και 1 σπάνιο. Η επιλογή είναι δική μας!\nΑρέσει σε xristos-ale3andros, ioanna6929, heavymetal7 και 7 σε άλλους.\nενδιαφέρον.... αλλά πόσα φιορίνια θα μας στοιχίσει??\nΑρέσει στους jimixatz και xristos-ale3andros.\nΓυάλινη_Σφαίρα Forum Moderator Team Farmerama GR\nΑρέσει στους jimixatz, flyla78, sofiapao76 και σε ακόμα ένα άτομο.\nΕμένα μου κάνει κάτι σαν ανταλλαγή δέντρων.\nΔηλαδή,δίνουμε τα δέντρα που δε θέλουμε (κάτω δεξιά),επιλέγουμε 8 δέντρα (από αυτά που μας δείχνει η γυάλινη σφαίρα) και τυχαία μας δίνεται 1 ( ; ) από τα 8 που διαλέξαμε.\nΜία ιδέα από την εταιρία,για να αντικαταστήσει-προφανώς-την δεντροστοιχία-εξπρές.\nΑρέσει σε jimixatz, maroula, xristos-ale3andros και 5 σε άλλους.\nΤο μίνι δρώμενο έχει ανακοινωθεί.\nΜπορείτε να δείτε την επίσημη ανακοίνωση εδώ:\nΕυχαριστούμε για τη συμμετοχή σας και τις πληροφορίες.


Σε εξέλιξη η αποκατάσταση 410 πεζοδρομίων από το δήμο Αθηναίων – Athens Transport\nHomeΔιάφοραΣε εξέλιξη η αποκατάσταση 410 πεζοδρομίων από το δήμο Αθηναίων\nΜε εντατικούς ρυθμούς συνεχίζεται η προσπάθεια του Δήμου Αθηναίων να δημιουργήσει τις κατάλληλες συνθήκες για τη βελτιωμένη καθημερινότητα με έμφαση στην ασφάλεια και την καλύτερη πρόσβαση των πολιτών, όπως συμβαίνει σε κάθε σύγχρονη ευρωπαϊκή πρωτεύουσα.\nΜε μία σειρά έργων μεγάλης κλίμακας, συνεργεία του Δήμου ξεκίνησαν, τον περασμένο μήνα, την αποκατάσταση των πεζοδρομίων σε δεκάδες δρόμους της πόλης. Ήδη, στην 3η δημοτική κοινότητα, έχει αποκατασταθεί η οδός Ηούς, ένα τμήμα της Τριών Ιεραρχών και βρίσκεται υπό κατασκευή η Αμφιπόλεως. Αντίστοιχα, στην 1η Δημοτική Κοινότητα αποκαθίσταται το προαύλιο του Ιερού Ναού της Αγίας Μαρκέλλας, ενώ μέσα στον Οκτώβριο θα ξεκινήσουν ταυτόχρονες εργασίες από 4 συνεργεία σε διαφορετικά διαμερίσματα, καθώς και από ένα κινητό συνεργείο για μεμονωμένες ράμπες.\nΜέσα στα επόμενα δύο χρόνια, στο πλαίσιο του έργου «Αποκατάσταση πεζοδρομίων και ενεργειακή αναβάθμιση από την 1η έως την 7η κοινότητα», προβλέπεται να δημιουργηθούν συνολικά 410 νέα πεζοδρόμια, στα 7 δημοτικά διαμερίσματα. Πρόκειται για έργο, συνολικού προϋπολογισμού 24 εκατ. ευρώ, που δίνει έμφαση στην ενεργειακή αναβάθμιση των πεζοδρομίων, στη συγκράτηση των υψηλών θερμοκρασιών της πόλης και στην αντιμετώπιση της κλιματικής κρίσης. Για το λόγο αυτό, στα νέα πεζοδρόμια χρησιμοποιούνται σύγχρονα υλικά (ψυχρά και φυσικά), φιλικά προς το περιβάλλον και τον πολίτη.\nΠαράλληλα με την ανακατασκευή και τη συντήρηση, πραγματοποιούνται διαπλατύνσεις πεζοδρομίων, αλλά και διανοίξεις οδών που διευκολύνουν την ενίσχυση του πρασίνου, με τη φύτευση δέντρων στα συγκεκριμένα σημεία.\n«Πρόκειται για ένα έργο που όταν ολοκληρωθεί θα έχει αποκαταστήσει σε μεγάλο βαθμό την εικόνα της σύγχρονης και φιλικής πόλης, αυτής για την οποία καθημερινά εργαζόμαστε στον Δήμο της Αθήνας. Τα σύγχρονα πεζοδρόμια που δημιουργούμε θα επιτρέψουν στους Αθηναίους, κάτι που θεωρούμε ότι θα έπρεπε από χρόνια να είναι αυτονόητο: Να μπορούν να περπατούν με ασφάλεια στην πόλη τους και να την απολαμβάνουν. Πρώτιστο μέλημά μας σε όλη αυτή τη διαδικασία είναι τα άτομα με αναπηρία και με προβλήματα στην όραση να μπορούν να κινούνται μέσα στην πόλη με αυτοπεποίθηση και ασφάλεια», τόνισε σε δήλωσή του ο Δήμαρχος Αθηναίων, Κώστας Μπακογιάννης.\nΑξίζει να σημειωθεί ότι σε όλη τη διάρκεια του έργου, λαμβάνονται ειδικά μέτρα προστασίας, ενώ σε οδηγούς και πεζούς προτείνονται από τις αρμόδιες υπηρεσίες εναλλακτικές οδοί διέλευσης για τη διευκόλυνση και ασφάλειά τους.\n11 Ιανουαρίου 2022 athenstransport Αυτοκίνηση 0\n5 Ιανουαρίου 2022 athenstransport Αυτοκίνηση 0


Bachelor: Άγριες καταστάσεις στην αποχώρηση – Κλάματα, λιποθυμίες, σπασμένα ποτήρια | Τι λες τώρα;\nHome \_ Ελλάδα \_ Bachelor: Άγριες καταστάσεις στην αποχώρηση – Κλάματα, λιποθυμίες, σπασμένα ποτήρια\nBachelor: Άγριες καταστάσεις στην αποχώρηση – Κλάματα, λιποθυμίες, σπασμένα ποτήρια\nΤι λες τώρα; 10 Οκτωβρίου, 2020 12:08 ΜΜ\nΞέφυγε η κατάσταση στο “Bachelor” την Παρασκευή (09/10). Το επεισοδιακό coktail party, οι απίστευτοι καβγάδες, τα ξεσπάσματα των κοριτσιών και η διπλή αποχώρηση.\nΧαμός επικράτησε στο επεισόδιο του “Bachelor” την Παρασκευή (09/10), με τα κορίτσια του σπιτιού να βρίσκονται εκτός εαυτού και τις καταστάσεις στο ριάλιτι του Alpha να φτάνουν στα άκρα.\nΌλα ξεκίνησαν στο coktail party των κοριτσιών, λίγο πριν από την “Τελετή των ρόδων”, όπου δημιουργήθηκαν απίστευτες εντάσεις και τα ξεσπάσματα δεν είχαν τελειωμό.\nΟι καβγάδες ανάμεσα στα κορίτσια πίεσαν τη Σία, η οποία σηκώθηκε και έφυγε από το τραπέζι, φωνάζοντας πως δεν αντέχει άλλο τα κορίτσια και πως αισθάνεται ότι δεν είναι του επιπέδου της. “Είναι τιμή τους που κάθονται δίπλα μου”, δήλωσε με κλάματα και εκνευρισμό η Σία, ενώ η Χριστίνα προσπαθούσε να την ηρεμήσει.\nΈπειτα η ένταση που δημιουργήθηκε μεταξύ της Μαριεύης και της Αναστασίας, είχε ως αποτέλεσμα η πρώτη να σηκωθεί και να αδειάσει το ποτήρι με τη σαμπάνια που κρατούσε, πάνω στη συμπαίκτριά της, ενώ τα υπόλοιπα κορίτσια κοιτούσαν με ανοιχτό το στόμα τα άγρια σκηνικά που εκτυλίσσονταν μπροστά στα μάτια τους.\nΤο περιστατικό με τη σαμπάνια έκανε την Αντζελίνα ξεσπάσει πολύ άσχημα και να βάλει τα κλάματα. Η 20χρονη παίκτρια ξεκίνησε να ουρλιάζει πως δεν ανέχεται τέτοιες συμπεριφορές και ότι οι κινήσεις αυτές την προσβάλλουν ως γυναίκα και υποτιμούν το φύλο της, ενώ πήρε ένα ποτήρι και το έσπασε, ρίχοντάς το στο πάτωμα.\nΜετά το επεισοδιακό coktail party, ήρθε η στιγμή της “Τελετής των ρόδων”, όπου οι κοπέλες έμαθαν πως θα υπάρξει διπλή αποχώρηση και δεν μπορούσαν να συγκρατήσουν την ταραχή τους.\nΌσο περνούσε η ώρα, τόσο μεγάλωνε η αγωνία των κοριτσιών, ενώ όταν η Αντζελίνα άκουσε τελευταία το όνομά της και πήγε να πάρει το τριαντάφυλλο από τον Παναγιώτη, λιποθύμησε στα χέρια του. Η παραγωγή την έβαλε να ξαπλώσει για να συνέλθει, αφού δεν μπορούσε να σταθεί.\nΗ Άννυ και η Σαμάνθα ήταν τελικά οι παίκτριες που έπρεπε να αποχωρήσουν από το ριάλιτι, ωστόσο, η Άννυ ξέσπασε σε γοερά κλάματα και λυγμούς, μη μπορώντας να συνειδητοποιήσει πως θα φύγει.\nΑεροπορική εταιρία αποζημίωσε τους επιβάτες εξαιτίας μιας μεθυσμένης αεροσυνοδού


Όλοι είναι ανάστατοι με την έκρηξη που προκάλεσε ο Βαρουξής στα γραφεία των Αβάντων. Μετά τη συνάντηση του Νικηφόρου με τη Ρένα, μπαίνει σε αμφισβήτηση ο μελλοντικός τους γάμος. Θα διαλυθεί; Ο Κωνσταντής, με τη βοήθεια του Λευτέρη, προσπαθεί να στηρίξει τη Δρόσω, μετά την απομάκρυνσή της απ’ την ταινία του Δάκη.\nΌλο το χωριό ανησυχεί για τη σύλληψη του Λάμπρου, του Πέτρου και του Προκόπη, ενώ ο Ζάχος αποφασίζει να εγκαταλείψει τις προσπάθειες και να φύγει για την Κύπρο, παρά τις αντιδράσεις της Μάρως. Ο Ντούνιας αναγκάζεται από τον Ξανθό να τους απελευθερώσει για να εξυπηρετήσει τα σχέδιά του. Η Ασημίνα ανησυχεί για τον Πέτρο, ενώ ο Νικηφόρος τής εξομολογείται την αγάπη του\nΆγριες Μέλισσες, Τετάρτη 4 Μαΐου – Επεισόδιο 107: Ο Νικηφόρος εξομολογείται στην Ασημίνα την αγάπη του και τις αποφάσεις του. Θα δώσει η Ασημίνα μια νέα ευκαιρία στη σχέση τους; Ο Ζάχος προτείνει, τελικά, στη Μάρω να φύγουν μαζί στην Κύπρο, αλλά τα σχέδιά τους θα τα ματαιώσει η επίθεση του Ακύλα. Στη Νομαρχία, οι Σεβαστοί και οι υπόλοιποι μέτοχοι γνωρίζουν τον αντικαταστάτη του Ζάχου κι ενημερώνονται για την τελική απόφαση του Υπουργείου. Μια διαφορετική, όμως, βόμβα θα σκάσει στη ζωή του Διαφανίου.\nΗ Κορίνα ανακοινώνει στον Ακύλα τον χωρισμό της με τον Μελέτη, ο οποίος φεύγει από το σπίτι.\nΚωνσταντίνος Βασάλος: Τι απαντά για την αποχώρησή του από την Σίσσυ Χρηστίδου;\nAthens Street Food Festival: Το μεγαλύτερο φεστιβάλ φαγητού της χώρας ξεκινάει


Ο Σ.Π.Α.Ε για το Πανελλήνιο Πρωτάθλημα\nΕίναι σαφές πως χρόνο με το χρόνο υποβαθμίζεται η διοργάνωση, χάνει την αίγλη της και προσελκύει λιγότερους θεατές. Οι παλαιότεροι θα θυμούνται τα Πανελλήνια Πρωταθλήματα στις εγκαταστάσεις του Ομίλου Αντισφαίρισης Αθηνών, όπου η κεντρική πλατεία γέμιζε από κόσμο στους αγώνες του Καλογερόπουλου, του Καλύβα, του Κελαϊδή και όχι μόνο. Γεγονός είναι πως την πρώτη χρονιά που η Φιλοθέη φιλοξένησε τους αγώνες, το τουρνουά αναβαθμίστηκε. Όμως, με την πάροδο των χρόνων, υποβαθμίστηκε. Γιατί;\n1. Δεν γίνεται καμία διαφήμιση του Πανελληνίου Πρωταθλήματος. Και να θέλουν να το παρακολουθήσουν οι φίλοι του τένις, αγνοούν την ημερομηνία διεξαγωγής του.\n2. Περισσότεροι απ' τους μισούς, οι συμμετέχοντες στον Πανελλήνιο Πρωτάθλημα ανδρών - γυναικών προέρχονται απ' την κατηγορία των juniors! Και υπάρχει εξήγηση, καθώς ο τρόπος που λειτουργεί το σύστημα αντισφαίρισης στην Ελλάδα σε συνδυασμό με το παιδαγωγικό σύστημα, έχουν ως δυσάρεστο αποτέλεσμα οι αθλητές να εγκαταλείπουν το χώρο όταν φθάσουν στην ηλικία των 16 ετών.\n3. Το prize money είναι επιεικώς απαράδεκτο. Αλλά και υψηλό να ήταν, δεν φθάνει για να καλύψει τις ανάγκες των αθλητών που προσπαθούν να κάνουν καριέρα, αφού στη διάρκεια της χρονιάς δεν υπάρχουν στην Ελλάδα πέντε - έξι τουρνουά open με ικανοποιητικά χρηματικά έπαθλα.\n4. Τα περισσότερα χρόνια, απουσιάζουν οι κορυφαίοι απ' τη διοργάνωση. Για παράδειγμα, η Λένα Δανιηλίδου για μία ακόμη χρονιά προτίμησε να αγωνιστεί σε τουρνουά του εξωτερικού. Θα πρέπει να βρεθεί μία φόρμουλα, να καθιερωθούν κίνητρα, ώστε όλοι να είναι στο Πανελλήνιο Πρωτάθλημα, προκειμένου να αποκτήσει τη χαμένη του αίγλη.\n5. Η παρουσία των κορυφαίων θα αναβαθμίσει το Πανελλήνιο Πρωτάθλημα για να αποκτήσει και πάλι τηλεοπτική κάλυψη.\nΗ αλήθεια είναι πως στο τούνελ στο οποίο έχει περιέλθει το τένις στη χώρα μας, δεν βλέπουμε φως. Ωστόσο, μπορούν να γίνουν κινήσεις για να αλλάξει το κλίμα και η πορεία του αθλήματος. Με αυτό το σκεπτικό, χαιρετίζουμε με μεγάλη χαρά την ίδρυση της Ένωσης Ελλήνων Αθλητών Αντισφαίρισης. Μόλις ολοκληρωθεί το διαδικαστικό κομμάτι (λάβει την έγκριση απ' το Πρωτοδικείο), ο Σύνδεσμος Προπονητών Αντισφαίρισης Ελλάδας είναι διατεθειμένος να συνεργαστεί με την Ένωση Ελλήνων Αθλητών Αντισφαίρισης.


Στημένο παιχνίδι απαξίωσης ... - Paokmania.Gr - Το ανεξάρτητο site των οπαδών του ΠΑΟΚ\nΌταν δεν μπορείς να φτάσεις κάτι ή κάποιον, απλά τράβα τον χαμηλά για να ΦΑΙΝΕΤΑΙ στο ύψος σου...\nΑς είμαστε ρεαλιστές. Καμία κυβέρνηση, κανένας πρωθυπουργός, υπουργός ή παχύδερμο αφεντικό αυτών, δεν θα τραβήξει μια κατάσταση τόσο όσο να φτάσουμε στο σημείο πραγματικής απόσχισης, διαίρεσης και γενικά όλα όσα ακούγονται, γράφονται ανά καιρούς.\nΌλα, όλα όμως, είναι παρά ένα ΣΤΗΜΕΝΟ ΠΑΙΧΝΙΔΙ ΑΠΑΞΙΩΣΗΣ. Όταν παρατηρείς, όταν ΓΝΩΡΙΖΕΙΣ πως ό,τι και να προσπαθήσεις δεν πρόκειται να καταφέρεις να φτάσεις αυτόν που φθονείς, τότε ο μοναδικός τρόπος που σου απομένει, είναι να προσπαθήσεις να τον σπιλώσεις τόσο όσο να μείνει μιας μορφής ΡΕΤΣΙΝΙΑ. Άσχετα αν ποτέ δεν θα μπορείς να αποδείξεις κάτι με σαφήνεια, η λάσπη έχει λάβει θέση στον ανεμιστήρα και εκτοξεύεται χωρίς αιδώ. Από πρωταθλήματα Πρεσπών μέχρι τα χθεσινά. Μια διαρκής προσπάθεια ΑΠΑΞΙΩΣΗΣ.\nΤαυτόχρονα, είναι τέτοια η έπαρση τους, που πλέον έχουν αυτοαναγγελθεί σε τιμητές και προστάτες της..δικαιοσύνης, "απειλώντας" τους ...υπαλλήλους τους, αυτούς που τόσους μήνες είναι υποχείρια στις πράξεις και τις διώξεις τους. Αλλάζουν μάλιστα, στάχτη στα μάτια του κόσμου, νομοθετικά πλαίσια, ντεμέκ ευνοώντας τον ΠΑΟΚ. Αυτοί που τόσο καιρό τον τραμπουκίζουν μέσω συνεχών ψευδών δημοσιευμάτων αλλά και παραπλανητικών αναφορών. Χωρίς κανένα ίχνος ντροπής! Διαμορφώνουν ένα πλαίσιο όπου με...ευνοημένο τον ΠΑΟΚ, ουσιαστικά δημιουργούνται οι συνθήκες εύνοιας του γάβρου την Πέμπτη στην δίκη για τα στημένα...\nΣτόχος; Σαφής. Λιτός και κατανοητός. Όλοι ίδιοι είναι. Αυτή η πρόταση που έχει γίνει κεντρικό μότο του Νεο-αίλληνα εδώ και δεκαετίες.\nΦυσικά και ο ΠΑΟΚ δεν πρόκειται να πέσει κατηγορία, ακόμα όμως και η όποια απόφαση για αφαίρεση βαθμών (που δεν μας τρομάζει αγωνιστικά) αφήνει αυτό που θέλουν. ΡΕΤΣΙΝΙΑ. Και είναι ΑΝΕΠΙΤΡΕΠΤΗ. Τουλάχιστον για εμάς. Γιατί εμείς, δεν είμαστε σαν αυτούς. Όποιοι και αν είναι αυτοί.\nΚαι το έχουμε πολλάκις και διαχρονικά αποδείξει ακόμα και αν χρειάστηκε να φάμε τις ίδιες μας τις σάρκες.\nΑπόφαση μιας ΑΠΟΛΥΤΩΣ ΣΤΗΜΕΝΗΣ επιτροπής, βάση ΓΕΓΟΝΟΤΩΝ μάλιστα, απτών αποδείξεων αφού ο διορισμός των μελών έγινε μόλις...δύο μέρες πριν τη σύσταση αυτής! Απόφαση που όμως ήδη έχει δώσει στίγμα και ευκαιρία για "λόγια" σε όσους, ειδικά τα τελευταία χρόνια, βλέπουν στους εφιάλτες τους τον ΜΕΓΑΛΟ ΠΑΟΚ να δημιουργείται, να σπάει ρεκόρ, να επελαύνει, να είναι η ΝΕΜΕΣΙΣ που τόσο φοβούνται.\nΑπόφαση ενός κύκλου υπανθρώπων που ο ηγέτης τους, κατηγορείται εδώ και ΠΟΛΛΑ ΧΡΟΝΙΑ για το μισό ποινικό κώδικα. Ηγέτης (;) ενός σωματείου, σήμα κατατεθέν της βρωμιάς, της σαπίλας, της αρρώστιας όχι απλά του ποδοσφαίρου αλλά και σε μια αλληγορική βάση, της ίδιας της Αιλληνικής κοινωνίας.\nΕίναι πλέον τόσα πολλά που δεν μπορεί κάποιος να τα αναγράψει σε μια παράγραφο παρά χρειάζεται λίστα. Από καμένους φούρνους, τον Τζήλο, τα στημένα και τις κατηγορίες για αυτά, εγκληματική οργάνωση, τραμπουκισμούς σε παίχτες, διαιτητές, αξιωματούχους Διεθνών οργανισμών, πολιτικούς πρώην και νυν, καράβια με τόνους ηρωίνης που οι μάρτυρες εξαφανίζονται ένας ένας, οικονομικοί εκβιασμοί μέσω τηλεοπτικών δικαιωμάτων, οικονομικές διευκολύνσεις μέσω των ίδιων δικαιωμάτων, ανταλλαγές παιχτών τουλάχιστον..."περίεργες", συναλλαγές με ομάδες του εξωτερικού τουλάχιστον "περίεργες"... και πολλά, πάρα, πάρα πολλά ακόμη.\nΑλλά και έναν (οφείλουμε να κατανοούμε τη δύναμη του αντιπάλου) ΕΞΑΙΡΕΤΙΚΟ μηχανισμό προπαγάνδας, διασποράς ψευδών ειδήσεων και διαρκούς απόκρυψης πραγματικών γεγονότων.\nΣυνοδευόμενη πλέον από μια κυβέρνηση-μαριονέτα στα χέρια του πιθανού πρωταγωνιστή στο επόμενο κύκλο της δημοφιλούς τηλεοπτικής σειράς NARCOS. Του πρώτου "ανθρώπου" που έτρεξε να συνεχάρη τον εγγονό του Μητσοτάκη άμα την ανάληψη της πρωθυπουργίας.\nΕπιπρόσθετα, η πρώτη απόφαση του κουμπάρου, ήταν η ανάληψη της λειτουργίας των ΕΡΤ, ΑΠΕ-ΜΠΕ και ΕΥΠ. Μια κίνηση με ξεκάθαρο...δικτατορικό προσανατολισμό.\nΟ πόλεμος μας, δεν έχει να κάνει με το αν θα δικαιωθεί ο ΠΑΟΚ για όσα ΜΠΑΜΠΕΣΙΚΑ τον κατηγορούν. Ο πόλεμος μας, που οφείλει να είναι ΔΙΑΡΚΗΣ και μέχρις εσχάτων, έχει πια να κάνει με την ολοκληρωτική λύση αυτού του πυρήνα σαπίλας, δυσωδίας και εγκληματικών ενεργειών που τόσα χρόνια λυμαίνεται όχι απλά το ποδόσφαιρο και γενικότερα τον αθλητισμό, αλλά έχει πια ισχυρότατες προεκτάσεις στο σύνολο της καθημερινότητας μας. Καμία απόφαση για τον ΠΑΟΚ αν πρώτα δεν ΛΥΘΟΥΝ οι δεκάδες "εκκρεμότητες" που υπάρχουν με τον παχύδερμο απόγονο του "Ρώσου" Υψηλάντη. ΚΑΜΙΑ.\nΑΝ υπάρχει μια, έστω μια υπόνοια για τον ΠΑΟΚ, υπάρχουν εκατοντάδες αποδείξεις για αυτούς.\nΚΑΜΙΑ ΕΙΡΗΝΗ ΧΩΡΙΣ ΔΙΚΑΙΟΣΥΝΗ.\nΤο ποδόσφαιρο είναι το όπιο του λαού λένε. Το ποδόσφαιρο είναι μόνο η αφορμή λέμε. Ο ΠΑΟΚ όμως είναι πάνω και πέρα από όλα αυτά. Από τα γεννοφάσκια του μάλιστα. Δεν ήταν απλά ένα σωματείο, αλλά ένας Φάρος ελπίδας, αλλαγής, περηφάνιας, αντίστασης, ονείρων, κατακτήσεων.\nΕμείς, ως δέκτες αλλά και ταυτόχρονα μεταλαμπαδευτές της Ιδέας αυτής, δεν γνωρίζω το ΠΩΣ, αλλά ξέρω σίγουρα το ΓΙΑΤΙ οφείλουμε να διεκδικήσουμε την απουσία ΟΠΟΙΑΣΔΗΠΟΤΕ ΚΟΙΛΙΔΑΣ θα τολμήσουν να ΕΠΙΒΑΛΛΟΥΝ οι πολέμιοι μας.\nΚυνήγι μέχρις εσχάτων, όλων όσων όχι απλά προωθούν ή συμφωνούν με τέτοιες πρακτικές συνεχούς απαξίωσης, αλλά και όσων δεν συμπορεύονται μαζί μας.\nΟ χρόνος είναι τώρα, ο τόπος είναι εδώ. Ετοιμάσου να μπεις στο μεγάλο χορό.\nΥΓ: προς αρμόδιους της ΠΑΕ ΠΑΟΚ: Υπάρχουν στιγμές που το Ή ταν ή επι τας, αποκτάει νόημα.\nΥγ2: Προς πολιτευτές της Βορείου Ελλάδος. Το νού σας.\nΥΓ3: Προς εμάς : Το νού μας. Ενότητα, ομοψυχία.\nΤελευταία τροποποίηση στις\tΤετάρτη, 29 Ιανουαρίου 2020 11:08


7 πανέμορφα φυτά εσωτερικού χώρου και τα οφέλη τους | LiFO\n3.4.2020 | 10:44\nΠέρα από την αισθητική που προσδίδουν στον χώρο ή ακόμη και την απλή ικανοποίηση τού να θαυμάζεις τα πράσινα φύλλα τους, τα φυτά εσωτερικού χώρου είναι γεγονός ότι παίζουν ένα πολύ πιο σημαντικό ρόλο στη διαμόρφωση του σπιτιού ή του γραφείου μας.\nΤώρα, λοιπόν, που όλοι έχουμε λίγο περισσότερο χρόνο για να ασχοληθούμε μαζί τους, είναι η κατάλληλη στιγμή για να γνωρίσουμε ορισμένα εξ αυτών και να μάθουμε ποια είναι τα οφέλη τους, που θα μας πείσουν να τα κάνουμε κομμάτι της καθημερινότητάς μας.\nΗ μονστέρα, γνωστή και ως monstera deliciosa, είναι αειθαλές καταπράσινο φυτό με μεγάλα γυαλιστερά και δερματώδη φύλλα, που φέρουν χαρακτηριστικές σχισμές και αποτελεί εξαιρετική επιλογή φυτού εσωτερικού χώρου για το σπίτι και το γραφείο, καθώς επιβιώνει ακόμα και με λίγο φως. Η καταγωγή της είναι από το Μεξικό, έχει αργή ανάπτυξη κατά τη διάρκεια του χρόνου και βγάζει σχετικά λίγα φύλλα. Τα φύλλα της, που ξεχωρίζουν για το ιδιαίτερο σχήμα τους, μπορεί να φτάσουν ακόμη και τα τρία μέτρα ύψος σε εσωτερικό χώρο. Μπόνους: απορροφά την πενταχλωροφαινόλη.\nΟ φίκος λυράτα είναι φυτό με μεγάλα, φαρδιά και δερματώδη σκουροπράσινα φύλλα. Είναι φυτό μέτριας ανάπτυξης και δεν έχει ιδιαίτερες απαιτήσεις. Μπορεί να διατηρηθεί εξίσου καλά και σε εξωτερικό χώρο, σε ένα εξωτερικό ημισκιερό σημείο, εφόσον το κλίμα δεν είναι ψυχρό, σε θερμοκρασίες άνω των 10 βαθμών Κελσίου. Είναι αρκετά ανθεκτικό, αλλά έχει ανάγκη από φως και χρειάζεται πότισμα τουλάχιστον μια φορά την εβδομάδα. Το μεγάλο του πλεονέκτημα, βέβαια, είναι ότι ανήκει στην κατηγορία των φυτών που διώχνουν την αμμωνία ή ακόμη και τη φορμαλδεΰδη.\nΗ φτέρη Βοστώνης είναι ένα από τα πιο όμορφα και «ντιζαϊνάτα» φυτά εσωτερικού χώρου. Προέρχεται από τροπικά μέρη και είναι γνωστό ως ένα φυτό χαμηλής συντήρησης. Κύριο χαρακτηριστικό του είναι η ανθεκτικότητα και η προσαρμογή του σε πολύ σκοτεινούς χώρους. Αν νομίζετε, πάντως, ότι είναι μικρό σε μέγεθος, τότε κάνετε λάθος γιατί η φτέρη είναι ένα φυτό που διπλασιάζει το μέγεθός της μέσα σε ένα χρόνο. Όμως, το μεγάλο της ατού είναι ότι θεωρείται ως ένας από τους καλύτερους καθαριστές του αέρα.\nΑν δεν έχεις πείρα στην κηπουρική και τα φυτά, τότε η σανσεβιέρα είναι σίγουρα η ιδανική λύση για εσένα. Ανήκει στην κατηγορία των παχύφυτων, προσαρμόζεται πολύ εύκολα σε κάθε κλίμα και χρειάζεται λίγο φως. Το πότισμα, επίσης, είναι μια υπόθεση που δεν θα σε απασχολήσει ιδιαίτερα, αφού χρειάζεται περίπου μια φορά κάθε δύο με τρεις εβδομάδες. Αποτελεί εξαιρετική επιλογή για κάθε σπίτι και γραφείο, ενώ η απλή και κομψή του μορφή ταιριάζει ιδανικά σε κάθε μοντέρνο περιβάλλον. Ο λόγος, όμως, που την ξεχωρίζει, είναι η ικανότητά της να καθαρίζει τον αέρα που υπάρχει τριγύρω.\nΗ κέντια είναι ένα εξωτικό φυτό που συνήθως επιλέγεται για να δώσει έναν τροπικό χαρακτήρα σε σπίτια ή και επαγγελματικούς χώρους. Η καταγωγή της είναι από την Αυστραλία, ενώ ξεχωρίζει για τον λεπτό της κορμό, από τον οποίο διακλαδίζονται φοινικοειδή φύλλα με μακρύ μίσχο. Αν και έχει αργή ανάπτυξη, το ύψος της μπορεί να φτάσει ακόμη και τα δύο μέτρα. Είναι ιδιαίτερα ευαίσθητη στο κρύο και στις απότομες αλλαγές θερμοκρασίας και πρέπει να ποτίζεται μόνο όταν το χώμα της έχει αρχίσει να στεγνώνει. Πάντως, αυτό που πολλοί δε γνωρίζουν για την κέντια, είναι ότι απορροφά το βενζόλιο, το εξάνιο και το τολουόλιο.\nΗ στρελίτσια (ή στρελίτζια) κατάγεται από τη Νότια Αφρική και είναι γνωστή ως «πουλί του παραδείσου». Έχει μεγάλα, ισχυρά φύλλα μήκους 25-70 εκ., ενώ το ύψος της φτάνει μέχρι και τα δύο μέτρα. Τα φύλλα της μοιάζουν με αυτά της μπανανιάς, είναι διατεταγμένα σε δύο τάξεις και δημιουργούν έτσι το σχήμα της βεντάλιας. Τα λουλούδια της στέκονται πάνω από το φύλλωμα στις άκρες ενός μακρύ μίσχου. Το σκληρό περίβλημα από το οποίο προκύπτει το λουλούδι ονομάζεται σπάθη. Χρειάζεται αρκετή υγρασία για να μεγαλώσει, ενώ μπορεί να χρησιμοποιηθεί και για την ανακούφιση από τους κνησμούς.\nΗ αλόη βέρα είναι ίσως το πιο γνωστό φυτό εσωτερικού χώρου σε αυτή τη λίστα. Χρειάζεται πολύ φως αλλά λίγο νερό για να μεγαλώσει, είναι αρκετά σκληρό φυτό και μεγαλώνει σχετικά γρήγορα. Βέβαια, ένα σημαντικό της μειονέκτημα είναι ότι πρέπει να αλλάζει συχνά γλάστρα. Τα τελευταία χρόνια, ο λόγος που συζητιέται ολοένα και περισσότερο είναι λόγω των θεραπευτικών της ιδιοτήτων. Για παράδειγμα, πολλοί είναι αυτοί που επιλέγουν να φτιάξουν μόνοι τους μάσκες προσώπου ή χεριών, ενώ ορισμένοι τη χρησιμοποιούν ακόμη και ως θεραπεία για το ηλιακό έγκαυμα.